title: Hillary Scott

text: Scott voitti pornoalan arvostetuimpiin lukeutuvia AVN- ja XRCO-palkintoja vuonna 2006.


title: Chantal Sébire

text: Chantal Sébire oli eläkkeellä oleva 52-vuotias ranskalainen opettaja, joka sairasti harvinaista ja parantumatonta syöpälajia estesioneuroblastoomaa. Hänellä oli pahanlaatuinen kasvain nenäontelossa. Sairaus on niin harvinainen, että viimeisten 20 vuoden aikana on tapauksia ollut vain 200. Sébiren tapauksessa sairaus vaurioitti pahasti hänen kasvojaan ja hän oli osittain vammautunut. Hän oli menettänyt haju-, maku- ja näköaistinsa. Hän sai julkista huomiota helmikuussa 2008, kun hän vetosi Ranskan presidenttiin Nicolas Sarkozyyn, jotta saisi kuolinapua.News.com.au  17. maaliskuuta 2008 hän hävisi juttunsa ranskalaisessa tuomioistuimessa.19. maaliskuuta 2008 hänet löydettiin kotoaan Plombières-lès-Dijonista läheltä Dijonia kuolleena. Ruumiinavaus osoitti, että kuolema ei ollut luonnollinen.


title: Chantal Sébire

text: Sébiren tapaus on herättänyt Ranskassa laajan julkisen keskustelun eutanasiasta.


title: Luettelo Suomen linnuista

text: Tämä on luettelo Suomessa tavatuista lintulajeista. Kokonaisuudessaan lajeja on 471, joista viisi on istutettu ja seitsemää ei ole tavattu Suomessa vuoden 1950 jälkeen.


title: Luettelo Suomen linnuista

text: Suomen lajilistaa ylläpitää BirdLife Suomi, ja sen harvinaisuushavainnot käsittelee Rariteettikomitea. Lajien tieteelliset nimet sekä systemaattinen järjestys perustuvat BirdLife Suomen käyttämään Association of European Records and Rarities Committees -järjestön taksonomisen komitean elokuussa 2010 julkaistuun raporttiin AERC TAC’s Taxonomic Recommendations.


title: Rietas rukousmylly

text: Rietas rukousmylly on Arto Paasilinnan kirjoittama ja vuonna 2007 WSOY:n julkaisema humoristinen romaani. Teos on julkaistu myös Veikko Honkasen lukemana äänikirjana.


title: Rietas rukousmylly

text: Kirja kertoo entisen kehityspäällikön Lauri Lonkosen ja tuotekehittelijän Kalle Homasen seikkailuista ympäri maailmaa yrittäen saada kaupattua Kallen keksintöä, erikoista rukousmyllyä, jonka tarkoitus on hoitaa ihmisen uskonnolliset asiat. Kirjan tapahtumapaikkoina ovat muun muassa Intia, Tiibet sekä Inarin järvenjää. Tapaavatpa Lauri ja Kalle myös 14. dalai-laman sekä Hannele Pokan. Myös lumimies Himalajalla tulee herroille tutuksi.


title: Johannes Aigner

text: Johannes ”Hannes” Aigner (s. 16. maaliskuuta 1981 Schwaz, Tiroli, Itävalta) on itävaltalainen jalkapalloilija. Hän aloitti ammattilaisuransa vuonna 1996.


title: Johannes Aigner

text: Aignerin seuroina ovat olleet muiden muassa FC Wacker Tirol (2002–2006), Austria Wien (2006–2008) ja SC Magna Wiener Neustadt (2008–). SC Magnassa hänen pelipaitansa numerona on 20.


title: Johannes Aigner

text: Aigner voitti Austria Wienin kanssa Itävallan cupin 2007.


title: Estesioneuroblastooma

text: Estesioneuroblastooma on pahanlaatuinen kasvain, joka alkaa hajuepiteelistä. Oireita siinä ovat tukkoinen nenä, päänsärky ja verinen limaneritys. Kasvain voi näyttää polyypilta, eikä sitä välttämättä huomata erottaa poskiontelotulehduksesta. Diagnoosi viivästyy usein, jolloin paranemismahdollisuudet heikkenevät. Sairaus on edennyt jo pitkälle, kun kasvoihin ilmestyy pullistumia. Diagnoosia tehtäessä nenästä tai sivuonteloista otetaan koepaloja ja kuvataan TT-kuvauksella. Hoidoksi käytetään sädehoitoa ja leikkausta. Tauti sai julkisuutta ranskalaisen Chantal Sébiren anottua mahdollisuutta eutanasiaan.


title: Neonluikero

text: Neonluikero ("Plagiotremus rhinorhynchos") on koralliriutoilla elävä kala. Sen pohjaväri on normaalisti ruskea, oranssi tai oliivinvihreä. Neonluikeron kylkiä koristaa muutama sinertävä juova.


title: Neonluikero

text: Neonluikeron on huomattu voivan vaihtaa väriään matkiakseen puhdistajakaloja kuten sinineontokkoa.


title: Ngorongoron suojelualue

text:
Ngorongoron suojelualue on laaja suojelualue Arushan kaupungin lähellä Tansanian pohjoisosassa, lähellä Kenian rajaa. Alueeseen, jonka pinta-ala on 8 288 neliökilometriä, kuuluu muun muassa Ngorongoron tulivuorikraatteri. Varhaisten ihmisen jäännösten löytöpaikka Olduvain rotko kuuluu myös alueeseen. Alue oli aluksi osa Serengetin kansallispuistoa, mutta konfliktit maasaiden kanssa johtivat erillisen suojelualueen perustamiseen. Toisin kuin kansallispuistossa, asutus ja pienimuotoinen kotitarveviljely on sallittu suojelualueella.
Suojelualue on myös Unescon maailmanperintöluettelossa.


title: Bartolomej Kuru

text: Bartolomej Kuru (s. 6. huhtikuuta 1987) on jalkapalloilija. Hän syntyi Tšekissä tšekkiläiselle isälle ja puolalaiselle äidille. Perhe kuitenkin muutti Itävaltaan, jonka kansalaisuuden Kuru sai vuonna 2003.


title: Bartolomej Kuru

text: Kuru on pelannut nuorten maajoukkueessa useaan otteeseen, muun muassa juniorimaailmanmestaruuksissa 2007 Kanadassa. Hänen ammattilaisseuransa on Austria Wien.


title: Filiberto Ascuy

text: Filiberto Ascuy Aguilera (s. 13. lokakuuta 1972) on kuubalainen entinen kreikkalais-roomalaisen tyylin painija, kaksinkertainen olympiavoittaja, maailmanmestari ja kahdeksankertainen Pan-Amerikan mestari.


title: Filiberto Ascuy

text: Ascuy Aguilera aloitti painiuransa vuonna 1983. Vuonna 1984, vain 12-vuotiaana, hän voitti Méxicossa Pan-Amerikan mestaruuden aikuisten 74-kiloisten sarjassa. Pan-Amerikan mestaruuden hän voitti myös vuosina 1993–1994. Kultamitalin hän voitti myös Pan-Amerikan kisoista vuonna 1995. 1995 Prahan MM-kisoissa hän sijoittui pronssille ja voitti samana vuonna oman sarjansa maailmancupissa.


title: Filiberto Ascuy

text: 1996 Atlantan olympialaisissa Ascuy Aguilera voitti kultamitalin kukistettuaan loppuottelussa Suomen Marko Asellin. Samana vuonna maailmancupissa hän oli sarjassaan toinen. Vuonna 1997 hän voitti Pan-Amerikan mestaruuden uudessa 76 kilogramman painoluokassa. Saman vuoden syksyllä Wrocławin MM-kisoissa hän saavutti pronssia. 1998 Aguilera uusi Pan-Amerikan-mestaruutensa, ja sijoittui syksyn MM-kisoissa Gävlessä hopealle kärsittyään loppuottelussa tappion Kazakstanin Bahtijar Baiseitoville. Vuonna 1999 hän jäi Pan-Amerikan kisoissa hopealle ja sijoittui Ateenan MM-kisoissa vastan yhdeksänneksi.


title: Filiberto Ascuy

text: Vuodeksi 2000 Ascuy Aguilera vaihtoi painoluokkaa 69-kiloisiin, mikä osoittautui onnistuneeksi ratkaisuksi. Hän voitti neljännen Pan-Amerikan-mestaruutensa ja voitti uransa toisen olympiakullan Sydneyn olympialaisissa, missä loppuottelussa vastassa oli Japanin Katsuhiko Nakata. Seuraavana vuonna hän voitti Pan-Amerikan mestaruuden 76-kiloisissa, mutta paini 69-kiloisten sarjassa Patraksen MM-kisoissa, missä hän voitti kultamitalin päihitettyään loppuottelussa Venäjän Aleksei Gluškovin.


title: Filiberto Ascuy

text: Vuonna 2002 Ascuy Aguilera palasi takaisin ylempään painoluokkaan, joka oli muuttunut 74 kilogramman sarjaksi. Hän sijoittui Moskovan MM-kisoissa pronssille. Vuonna 2003 hän voitti kultaa Pan-Amerikan kisoissa, mutta jäi MM-kisoissa vasta sijalle 17. Vuonna 2004 Ascuy Aguilera saavutti jälleen Pan-Amerikan mestaruuskultaa. Elokuussa Ateenan olympialaisissa hän sijoittui kuudenneksi, mikä jäi hänen viimeiseksi arvokisasaavutuksekseen.


title: Luettelo Argoksen kuninkaista

text: Seuraavassa luettelossa on kerrottu Argoksen myyttiset kuninkaat antiikin ajalta.


title: Szabolcs Sáfár

text: Szabolcs Sáfár (s. 20. elokuuta 1974) on unkarilainen jalkapalloilija, pelipaikaltaan maalivahti. Hän pelasi Unkarin jalkapallomaajoukkueessa vuoden 1996 kesäolympialaisissa Atlantassa.


title: Szabolcs Sáfár

text: Sáfár on voittanut Austria Wienin kanssa jalkapallon Itävallan cupin vuosina 2005, 2006 ja 2007. Hän on aiemmin pelannut ammattilaistasolla muun muassa FK Spartak Moskovassa vuonna 2003.


title: Nathanael Greene

text: Nathanael Greene (7. elokuuta 1742 – 19. kesäkuuta 1786) oli yhdysvaltalainen sotilas. Hänellä oli huomattava rooli Yhdysvaltain vapaussodassa, jossa hän toimi kenraalimajurina, ja osallistui moniin taisteluihin pohjoisilla ja eteläisillä taistelukentillä.


title: Nathanael Greene

text: Nathanael Greene syntyi Potowomutissa Rhode Islandin siirtokunnassa 27. heinäkuuta 1742. Greenen suku oli muuttanut Englannista Amerikkaan 1600-luvun alkupuolella, ja ollut eräs Rhode Islandin siirtokunnan perustajista. Greenet olivat kveekareita, ja omistivat useita myllyjä ja kaupan. Perheen isä ei arvostanut kirjasivistystä, eikä halunnut lähettää lapsiaan yliopistoon. Koulutuksesta huolehti kotiopettaja, joka opetti lukemista, kirjoittamista ja laskentoa. Nuori Greene luki paljon Raamattua, josta hän omaksui moraalisia ihanteita ja käytöstapoja omaan elämäänsä. Isänsä estelyistä huolimatta hän opiskeli omatoimisesti, ja luki muun muassa historiallisia kirjoja. Historian ohella hän oli kiinnostunut sodankäyntiin liittyvistä asioista ja katseli mielellään oman paikkakuntansa miliisin järjestämiä sotilasparaateja.


title: Nathanael Greene

text: Heinäkuussa 1774 Greene nai Catharine Littlefieldin, mutta ei juuri päässyt nauttimaan perhe-elämästä, sillä amerikkalaisten ja Britannian välit olivat kärjistyneet sodan partaalle. Siirtokunnat alkoivat valmistella aseellista vastarintaa ja Greene oli vuonna 1774 mukana perustamassa oman kotiseutunsa joukkoja. Sodan sytyttyä Rhode Island kokosi 1500 miehen vahvuisen prikaatin, jonka komentajaksi Greene nimitettiin prikaatinkenraalin palvelusarvolla. Nimitys kenraaliksi oli yksimielinen, vaikka hänellä ei ollutkaan sotilastaustaa. Greene liittyi Bostonin piiritykseen kesällä 1775. Piirityksen alkuvaiheessa Greene tapasi Siirtokuntien armeijan tulevan ylipäällikön George Washingtonin ja miesten välille syntyi elinikäinen ystävyys. Siirtokuntien armeijan perustamisen yhteydessä Greenestä tuli kenraalimajuri, ja hän oli valmis palvelemaan Washingtonin alaisuudessa.


title: Nathanael Greene

text: Greene oli sodassa koko sen kahdeksanvuotisen historian ajan (1775–1783). Hän kuitenkin kieltäytyi sotaministerin tehtävästä. Hänelle myönnettiin kongressin kultamitali 1781.


title: Nathanael Greene

text: Greene menehtyi saatuaan vaikean auringonpistoksen 43-vuotiaana. Lukuisia kohteita Yhdysvalloissa on nimetty hänen mukaansa.


title: Tony Delk

text: Tony Lorenzo Delk (s. 28. tammikuuta 1974) on yhdysvaltalainen koripalloilija. Hän syntyi Covingtonissa, Tennesseessä, ja pelasi yliopistotasolla Kentuckyssä.


title: Tony Delk

text: Delk pelasi ammattilaistasolla vuosina 1996–2007. Hän pelasi useissa NBA-seuroissa, mutta ei yhdessäkään erityisen pitkään. Viimeisen kautensa hän pelasi [Panathinaikos BC]]:ssa Ateenassa.


title: Tony Delk

text: Delk on 1,85-metrinen.


title: Mnatsakan Iskandarjan

text: Mnatsakan Iskandarjan (s. 17. toukokuuta 1967, Leninakan, Neuvosto-Armenia, Neuvostoliitto) on venäläinen entinen kreikkalais-roomalaisen tyylin painija.


title: Mnatsakan Iskandarjan

text: Iskandarjan aloitti painiuransa vuonna 1978. Vuonna 1987 hän voitti 68-kiloisten sarjassa oman ikäluokkansa MM-kultaa. Vuonna 1988 hän voitti maailmancupissa oman sarjansa 68 kilogrammaa. Ensimmäisissä aikuisten arvokisosisaan 1989 Oulun EM-kisoissa hän sijoittui hopealle kärsittyään loppuottelussa tappion Unkarin Attila Repkalle.


title: Mnatsakan Iskandarjan

text: Kaudeksi 1990 Iskandarjan siirtyi 74 kilogramman painoluokkaan ja voitti kultaa Ostian MM-kisoissa päihitettyään loppuottelussa Bulgarian Dobri Marinovin. Seuraavana vuonna hän voitti kultaa niin Aschaffenburgin EM-kisoissa, missä loppuottelussa kukistui Suomen Tuomo Karila, kuin myös syksyllä Varnan MM-kisoissa, missä hän voitti loppuottelussa tšekki Jaroslav Zemanin.


title: Mnatsakan Iskandarjan

text: Neuvostoliiton hajottua Iskandarjan edusti vuonna 1992 kansainvälisissä kilpailuissa olympialipun alla kilpaillutta "yhdistynyttä joukkuetta", jota usein kutsutaan Itsenäisten valtioiden yhteisön joukkueeksi. Joukkueen urheilijat tulivat IVY:n 11 jäsenmaasta ja Georgiasta, joka tuli IVY:n jäseneksi vasta vuonna 1993. Hän voitti kultamitalin niin Kööpenhaminan EM-kisoissa (loppuottelussa ranskalaista Yvon Riemeriä vastaan) kuin myös Barcelonan olympialaisissa, missä loppuottelussa oli vastassa Puolan Jozef Tracz. Iskandarjanin viimeiseksi arvokisamitaliksi jäi kultamitali 1994 MM-kisoista, missä niin ikään oli loppuottelussa vastassa Tracz. Iskandarjan osallistui vielä kahtiin MM-kisoihin sekä Atlantan olympialaisiin, mutta jäi mitalisijojen ulkopuolelle, kuitenkin pistesijoille.


title: Kazuyoshi Miura

text: Kazuyoshi Miura (; s. 26. helmikuuta 1967) on japanilainen jalkapalloilija. Hän oli Aasian ja J. Leaguen vuoden pelaaja 1993.


title: Kazuyoshi Miura

text: Shizuokassa syntynyt Miura teki maajoukkuedebyyttinsä 26. syyskuuta 1990 ja pelasi siinä aktiivisesti vuoteen 2000.


title: Kazuyoshi Miura

text: Useiden japanilaisten ammattilaisseurojen ohella Miura on pelannut pitkiä aikoja Brasiliassa sekä lyhyempiä ajanjaksoja Italiassa (Genoa CFC), Kroatiassa (Dinamo Zagreb) ja Australiassa (Sydney FC).


title: Jehad Muntasser

text: Jehad Abdussalam Muntasser (; s. 26. heinäkuuta 1978) on libyalainen uransa lopettanut jalkapalloilija. Hän syntyi Tripolissa ja osallistui Libyan maajoukkueessa vuoden 2006 jalkapallon Afrikan-mestaruuskilpailuihin.


title: Jehad Muntasser

text: Muntasser pelasi pitkän uran eurooppalaisissa, varsinkin italialaisissa seuroissa.


title: Marjo Venäläinen

text: Marjo Susanna Venäläinen (o.s. Piipponen, s. 29. toukokuuta 1971 Imatra) on suomalainen juoksija, jonka päämatkat olivat 800 metrin juoksu ja 1 500 metrin juoksu. Hän voitti näillä matkoilla ulkoradoilla yhteensä seitsemän Suomen mestaruutta. Venäläinen piti hallussaan 2 000 metrin juoksun Suomen ennätystä lähes 14 vuotta, vuodesta 2000 vuoteen 2014 asti, jolloin ennätyksen rikkoi Kristiina Mäki. Hallimatkoilla hän pitää yhä hallussaan 1 000 metrin juoksun Suomen ennätystä vuodelta 1999.


title: Marjo Venäläinen

text: Seuratasolla hän edusti Imatran Urheilijoita ja Lahden Ahkeraa. Hänen puolisonsa on kestävyysjuoksija Jari Venäläinen. Molemmat opettavat liikuntaa ja terveystietoa Ruokolahden kirkonkylän koulussa.


title: Hannu Mattila

text: Hannu Mattila (s. 23. lokakuuta 1966 Janakkala) on suomalainen entinen jääkiekkoilija.


title: Hannu Mattila

text: Mattila on Kooveen kasvatti ja pelasi joukkueessa juniorisarjojen lisäksi II- ja I-divisioonaa. Kaudeksi 1989–1990 Mattila siirtyi Ilvekseen, jossa tuli heti ensimmäisellä kaudella hopeamitali. Hän pelasi Ilveksessä kaksi kautta ennen siirtymistä Itävallan pääsarjaa ja Alppiliigaa pelanneeseen Klagenfurtiin.


title: Hannu Mattila

text: Mattila palasi Ilvekseen kaudeksi 1992–1993 yhden Itävallassa vietetyn vuoden jälkeen. Hän nousi tuolloin myös Ilveksen kapteeniksi, jona toimi kahden kauden ajan. Mattila pelasi todella tasaisesti seuraavien kausin ajan Ilveksessä, sillä Itävallasta paluunsa jälkeen hän teki seitsemänä kautena perättäin yli 30 pistettä. Mattilan tehokkain kausi oli 1996–1997, jolloin hän teki 49 ottelussa pisteet 16+27. Seuraavalla kaudella Mattila valittiin toistamiseen Ilveksen kapteeniksi. Keväällä 1998 Mattila voitti toisen SM-hopeansa. Hän lopetti uransa kauden 1998–1999 jälkeen. SM-liigassa Mattila pelasi 416 runkosarja- ja 41 pudotuspeliottelua. Pisteitä hänelle tuli runkosarjassa 109+170 ja pudotuspeleissä 7+18.


title: Hannu Mattila

text: Maajoukkueessa Mattila esiintyi 15 B-maaottelussa .


title: Hannu Mattila

text: Hannu Mattilan isä Tapani oli jääkiekon SM-liigan ensimmäinen puheenjohtaja.


title: MM-rallikausi 1999

text: MM-rallikausi 1999 oli järjestyksessään rallin maailmanmestaruussarjan 27. kausi. Kausi alkoi Monte Carlo -rallilla 17. tammikuuta ja päättyi Walesin ralliin 23. marraskuuta. Kuljettajien mestaruuden voitti Tommi Mäkinen.


title: Ariel Gade

text: Ariel Gade (s. 1. toukokuuta 1997) on yhdysvaltalainen näyttelijä. Hän syntyi Kaliforniassa ja esiintyi jo vuonna 2003 televisiosarjassa "Strong Medicine".


title: Ariel Gade

text: Gade on nyttemmin nähty elokuvissa "Envy – kakasta asiaa" (2004), "Tumma vesi" (2005) ja "Aliens vs. Predator 2" (2008). Hän oli ehdolla Young Artist Awardin saajaksi vuonna 2006.


title: WWE Championship

text: WWE World Heavyweight Championship ) on vanhin ja arvostetuin mestaruus World Wrestling Entertainmentissa (WWE:ssä). Ensimmäinen WWE-mestari oli Buddy Rogers. Useimmin mestaruutta on hallinnut yksitoista kertainen WWE mestari John Cena. Mestaruuden nimi ei aina ole ollut WWE Championship, vaan se on vaihdellut painifirman nimen mukaan. 15. joulukuuta, 2013, se yhdistyi World Heavyweight Championship tittelin kanssa.


title: WWE Championship

text: Tämän hetkinen WWE Raskaansarjan Maailman Mestari on AJ Styles.


Jääkiekon alle 18-vuotiaiden Euroopan-mestaruuskilpailut oli vuosittain järjestetty arvoturnaus, jota pelattiin vuosina 1977–1998. Vuodesta 1999 kilpailut laajenivat MM-kisoiksi, kun Yhdysvallat ja Kanada tulivat mukaan.


title: Jääkiekon alle 18-vuotiaiden Euroopan-mestaruuskilpailut

text: Euroopan-mestuuden voitti jokaisena kertana joku nelikosta Neuvostoliitto/Venäjä, Ruotsi, Suomi tai Tšekkoslovakia. Ruotsi voitti yhteensä kahdeksan mestaruutta, Neuvostoliitto viisi, Suomi ja Tšekkoslovakia neljä sekä Venäjä yhden. Näiden maiden ulkopuolelta mitaleillekin noustiin vain kahdesti, kun Saksa voitti hopeaa vuonna 1995 ja Sveitsi pronssia 1997.


title: Kompositio

text: Kompositio voi tarkoittaa seuraavia asioita:


title: Painin maailmanmestaruuskilpailut 2005

text: Vuoden 2005 painin maailmanmestaruuskilpailut järjestettiin syyskuussa Budapestissä, Unkarissa. Kisoissa painittiin kreikkalais-roomalaista painia, vapaapainia ja naispainia kutakin seitsemässä painoluokassa.


title: Jean Galfione

text: Jean Galfione (s. 9. kesäkuuta 1971 Pariisi) on ranskalainen seiväshyppääjä. Hän voitti olympiakultaa seiväshypyssä Atlantan olympialaisissa 1996. Lisäksi hän voitti pronssia Göteborgin MM-kilpailuissa 1995. Hänen ennätyksensä on tasan kuusi metriä, jonka hän hyppäsi Maebashin sisäratojen MM-kilpailuissa 1999.


title: Charles Dvorak

text: Charles Dvorak (27. marraskuuta 1878 Chicago – 18. joulukuuta 1969) oli yhdysvaltalainen seiväshyppääjä. Hän voitti olympiakultaa vuoden 1904 kesäolympialaisissa olympiaennätyksellä 350,5. Aikaisempi olympiaennätys oli ollut William Hoytin ja Irving Baxterin hyppäämä 330.


title: Suleiman Kipses Simotwo

text: Suleiman Kipses Simotwo (s. 21. huhtikuuta 1980) on kenialainen kestävyysjuoksija. Pääasiassa hän on kilpaillut 1 500 metrin juoksussa.


title: Suleiman Kipses Simotwo

text: Simotwo sijoittui päämatkallaan 1 500 metrillä neljänneksi ajalla 3.33,71. hän oli kolmas ajalla 3.38,36. Valencian MM-hallikisoissa 2008 hän oli seitsemäs ajalla 3.41,04. Simotwo on urallaan voittanut yhden GP-kilpailun, 1 500 metrin juoksun Athletissima-kilpailuissa 5. heinäkuuta vuonna 2005.


title: Marcelo Moretto

text: Marcelo Moretto de Souza (s. 10. toukokuuta 1978) on brasilialainen jalkapalloilija, pelipaikaltaan maalivahti.


title: Marcelo Moretto

text: El Doradossa, Mato Grosso do Sulissa syntynyt Moretto pelasi pitkään kotimaassaan Brasiliassa. Myöhemmin hän kuitenkin lähti Portugaliin, jossa hän pelasi muun muassa SL Benficassa vuosina 2005–2007.


title: Marcelo Moretto

text: Moretto lainattiin kaudeksi 2007–2008 kreikkalaiseen AEK Ateenaan.


title: Bob Seagren

text: Robert ”Bob” Seagren (s. 7. lokakuuta 1946 Pomona, Kalifornia) on yhdysvaltalainen seiväshyppääjä, joka voitti olympiakultaa vuoden 1968 kesäolympialaisissa.


title: Bob Seagren

text: Seagren oli yksi maailman parhaita seiväshyppääjiä 1960-luvulla ja 1970-luvun alussa. Hän voitti muun muassa Pan-Amerikan mestaruuden vuonna 1967. Hän hyppäsi ensimmäisen maailmanennätyksensä tuloksella 532 cm Fresnossa 14. toukokuuta 1966. Hän paransi ennätystä vuonna 1967 tulokseen 536 cm, vuonna 1968 tulokseen 541 cm ja vuonna 1972 tulokseen 563 cm.


title: Bob Seagren

text: Vuonna 1968 Seagren osallistui ensimmäisiin olympialaisiinsa ja voitti kultaa tiukassa kilpailussa, jossa kolme parasta hyppääjää ylittivät saman korkeuden 540 cm. Neljä vuotta myöhemmin Münchenissä Seagren sijoittui hopealle. Viime hetkellä ennen kilpailua tuomaristo päätti kieltää uuden Cata-tyypin seipään käytön, mikä pakotti muu muassa Seagrenin kilpailemaan varavälineillä. Itäsaksalainen Wolfgang Nordwig ei käyttänyt Cata-seivästä ja voitti kultamitalin Seagrenin sijoittuessa toiseksi.


title: Bob Seagren

text: Seagren valmistui University of Southern Californiasta vuonna 1968 kilpaili hetken aikaa ammattilaisena. Urheilu-uransa jälkeen Seagren on tehnyt uran televisiossa ja elokuvissa näyttelijänä ja juontajana.


title: Miinoite

text: Miinoite on tietyn- tai useantyyppisistä miinoista koostuva alueellisesti tarkkaan määrätty kokonaisuus. Miinoitteella pyritään ohjaamaan hyökkääjän liikettä puolustajan tehokkaalle tulietäisyydelle tai estämään hyökkääjältä tietyn alueen käyttö.


title: Miinoite

text: Miinoitetta suunniteltaessa huomioidaan maaston luonnollinen estearvo. Miinoitteet rakennetaan taistelusuunnitelman mukaisesti hyökkääjän todennäköisille kulku-urille. Miinoite tulee pystyä myöhemmin paikantamaan.


title: Gräfendhron

text: Gräfendhron on kunta Bernkastel Wittlichin piirikunnassa Rheinland-Pfalzissa Saksassa. Siellä asui 120 ihmistä vuonna 2011. Kunnan pinta-ala on 3,13 neliökilometriä.


title: Miinaeste

text: Miinaeste on korkeintaan 100m leveä ja 50m syvä miinoite. Miinaesteiden torjunta-arvon mukaisesti määritetyt miinatiheydet ovat pysyviä miinoitteen koosta riippumaatta. Miinaesteitä ovat


title: Miinaeste

text: Miinaesteeseen voidaan asentaa myös muita miinatyyppejä esimerkiksi raivauksen vaikeuttamiseksi. Miinaesteellä pyritään tuottamaan miinoitteen läpäisevälle hyökkääjälle 30–50% tappiot.


title: Telamiinaeste

text: Telamiinaeste on telamiinoista rakennettava 100 m leveä ja korkeintaan 50 m syvä miinoite. Telamiinaesteellä pyritään pysäyttämään hyökkääjän panssarivaunut ja ohjaamaan ne oman panssarintorjuntatulen ulottuville. Telamiinaesteellä estetään hyökkääjän panssarivaunujen päälleajo.


title: Telamiinaeste

text: Telamiinaeste käsittää korkeintaan sata panssari- ja ajoneuvomiinaa, joista pohjamiinoja voi olla korkeintaan 20 %. Lisäksi voidaan käyttää enintään viittä kappaletta sakaramiinoja panssarimiinaa kohden. 10 % telamiinoista varustetaan vähintään 20 kg lisäpanoksilla. Lisäpanoksilla pyritään vaurioittamaan tai tuhoamaan hyökkääjän raivauspanssarivaunut.


title: Lankamiinaeste

text: Lankamiinaeste on lankamiinoista rakennettava korkeintaan 100m leveä ja 50m syvä miinoite. Lankamiinaesteellä pyritään tuhoamaan jalkautunut hyökkääjä ja estämään sen peitteisen maaston hyväksikäyttö.


title: Lankamiinaeste

text: Lankamiinaesteessä on korkeintaan 30 lankamiinaa. Lisäksi este voi sisältää korkeintaan 10 panssari- tai ajoneuvomiinaa. Lankamiinana käytettävien putkimiinojen (PM 68, PM 43) sirpalevaikutus on 15m säteellä tappava ja 30m säteellä haavoittava.


title: Lankamiinaeste

text: Lankamiinaesteen lankamiinat rakennetaan 2–4 riviin. Rivien etäisyydet ovat 10–20 metriä. Rivit rakennetaan miinoittajapareittain. Ryhmänjohtaja valitsee miinoitettavat kohteet ja valvoo miinoittajaparien toimintaa. Valoisalla ryhmänjohtaja kykenee valvomaan kolmea miinoittajaparia, pimeällä kahta. Miinoittajaparin taistelijoista yksi on miinan kiinnittäjä ja toinen laukaisulangan vetäjä. Rakennettaessa on varottava, etteivät oksat, miinoittajien varusteet tai puista putoava lumi laukaise viritettyä miinaa. Miinoittaminen aikana miinoittajat siirtyvät aina miinoittamissuuntaan. Mikäli miinoittamisen aikana joudutaan hyökkäyksen kohteeksi, tulee myös silloin edetä aluksi miinoittamissuuntaan.


title: Viitaniemen koulu

text: Viitaniemen koulu on Jyväskylässä Viitaniemessä sijaitseva yläaste. Koulussa opiskelee noin 510 oppilasta vuosiluokilla 7–9. Koulutalo on valmistunut vuonna 1962 Viitaniemen yhteiskoulun nimellä toimineelle yksityiskoululle (keskikoulu ja lukio) ja sen ovat suunnitelleet arkkitehdit Jonas Cedercreutz ja Helge Railo. Liikuntasali sijaitsee erillisessä rakennuksessa, joka valmistui vuonna 1967. Peruskoulu-uudistuksen yhteydessä koulu siirtyi Jyväskylän kaupungin hallintaan vuonna 1973. Vuosina 1973–1995 talossa toimi hallinnollisesti kaksi koulua, Viitaniemen yläaste ja lukio.


title: Viitaniemen koulu

text: Lukio yhdistettiin 1995 kahden muun lukion kanssa Cygnaeus-lukioksi. Vuonna 2007 Viitaniemen ja Voionmaan koulut yhdistettiin, ja niille valmistui peruskorjattu Viitaniemen koulun talo vuonna 2008. Peruskorjauksessa lähes koko koulu uusittiin, mutta Viitaniemen suojelukaavan takia sen ulkonäkö säilytettiin lähes ennallaan. Koulun edustalla on taiteilija Juhani Petäjäniemen teos "Keinumieli-Tyhjämieli-Häkkimieli".


title: Viitaniemen koulu

text: Koulu sisältää luokka-asteet 7–9 ja se on Kortepohjan, Lohikosken, Puistokoulun ja Vesangan alakoulujen lähin yläkoulu. Siellä on myös erityisluokka autistisille oppilaille ja englanninkielistä opetusta (luokat 7–9). Koulu toteuttaa kurssi- ja jaksojärjestelmää. Lukuvuosi koostuu neljästä jaksosta siten, että pääosa kursseista on keskitetty yhteen jaksoon.


title: Viitaniemen koulu

text: Koulun perustamisen tarkoituksena oli saada lukiopaikkoja Jyväskylän kunnallisesta keskikoulusta jatkaville oppilaille. Tätä varten perustettiin 1.7.1957 Jyväskylän yhteislukion kannatusyhdistys ry. Kannatusyhdistyksellä oli vuoden 1958 lopussa 146 jäsentä, jotka olivat maksaneet jäsenmaksuja 220 000 markkaa. Yhdistys anoi valtioneuvostolta lupaa lukion perustamista varten sekä Jyväskylän kaupungilta määrärahaa opettajien palkkaukseen ja muihin juokseviin menoihin (600 000 markkaa vuodessa). Syksyllä 1958 lukio aloitti vanhan kauppakoulun rakennuksessa torin laidalla.


title: Viitaniemen koulu

text: Kannatusyhdistys anoi vuonna 1960 oikeutta laajentaa koulua myös keskikoululuokat käsittäväksi oppikouluksi ja samalla anottiin lupaa muuttaa koulun nimi Viitaniemen yhteiskouluksi. Anomus hyväksyttiin valtioneuvostossa 5.5.1961.


title: Viitaniemen koulu

text: Nimimuutos osoittaa, että oman koulutalon saaminen oli vireillä. Kaupunki oli osoittanut koululle tontin Viitaniemestä (ensimmäinen päätös kaupunginvaltuustossa 3.11.1959). Tontti oli kuitenkin liian pieni, joten tarvittiin sen laajennusta. Lopullisesti tonttiasia päätettiin 25.9.1961, kun kaupunki lahjoitti nykyisen tontin koulun kannatusyhdistykselle.


title: Viitaniemen koulu

text: Rakennuksen arkkitehdeiksi valittiin vuonna 1961 Jonas Cedercreutz ja Helge Railo, joilla oli yhteinen arkkitehtitoimisto Helsingissä. Sovittiin, että suunnittelu on valmis urakkatarjousvaiheeseen mennessä, joka alkoi syyskuussa 1961. Pääurakoitsijaksi valittiin B. Lindbergin Rakennustoimisto ja valvojaksi rakennusmestari Hydén. Rakentaminen alkoi lokakuussa 1961 ja sen lopputarkastus pidettiin 10.9.1962. Koulun liikuntasali valmistui vasta 1967. Liikuntasalin rakentamista viivyttivät rahoitusongelmat. Salin rakentaminen maksoi 561 000 markkaa. Koulutalon tilavuus oli 16 120 kuutiometriä (noin 5000 neliömetriä) ja salirakennuksen tilavuus 6 470 kuutiometriä.


title: Viitaniemen koulu

text: 1960-luvun peruskoulu-uudistuksen yhtenä tavoitteena oli koulujen kunnallistaminen. Niinpä Viitaniemen yhteiskoulukin siirtyi Jyväskylän kaupungin hallintaan ja omistukseen elokuun 1973 alusta. Hallinnollisesti syntyi kaksi eri koulua, Viitaniemen yläaste ja Viitaniemen lukio.


title: Viitaniemen koulu

text: Koulurakennuksessa ilmeni melko pian tarvetta korjauksiin. Tarvittiin esimerkiksi isojen luokkatilojen (OT3) rinnalle pienempiä (erityisesti yläasteen tasokurssien tarpeisiin). Oli myös korjattava luokkien sisäkatot. Ne oli alun perin tehty harvalaudoituksella, joka keräsi pölyä ja huononsi sisäilmaa. Korjaus saatiin alkamaan vaiheittain vuonna 1983. Siihen sisältyi vielä uusien koitalousluokkien rakentaminen 1. kerrokseen (alapihan tasolle eli nykyiseen P-kerrokseen) ja teknisen työn tilan tekeminen aulan viereen kadun puolelle. Peruskorjaus valmistui loppuvuonna 1987.


title: Viitaniemen koulu

text: Vuonna 1993 tuli julkisuuteen suunnitelma, että kaupungin kaksisarjaiset lukiot (Viitaniemi, Kilpinen ja Kesy) yhdistettäisiin. Lukion kurssimuotoisuus oli synnyttänyt tilanteen, että suurempi yksikkö olisi kustannustehokas. Suunnitelma toteutui syksystä 1995 alkaen siten, että uusi Cygnaeus-lukio aloitti Kesyn koulun tiloissa Vapaudenkadulla. Kaupungin lukioista enää vain Voionmaan lukio jäi yläasteen yhteyteen. 2000-luvulla luovutiin aste-päätteisistä koulujen nimistä, koska säädökset sallivat myös yhtenäiskoulut. Puhuttiin vain Viitaniemen koulusta.


title: Viitaniemen koulu

text: Viitaniemen koulutalo jäi aluksi vajaalle käytölle. Taloon tuli alivuokralaiseksi Jyväskylän Steiner-koulu ja sen jälkeen kristilliset luokat, joista muodostui Jyväskylän kristillinen koulu. Alivuokralaisten tulo teki koulutalon taas ahtaaksi. Joitakin muutoksia sisätiloihin tehtiin 2001, jotta kahden koulun rinnakkainelo saatiin onnistumaan.


title: Viitaniemen koulu

text: Yläkoulun rehtoreina ovat toimineet Kunto Koskinen (1973-1986), Markku Tossavainen (1986-1998), Eino Leisimo (2002-03), Olli Lehtonen (1998-2001 ja 2003-2015), Jouni Hokkanen (2016-)


title: Viitaniemen koulu

text: Vuonna 2005 julkistettiin kaupungin kouluverkkouudistus, joka merkitsi keskikaupungin osalta sitä, että Cygnaeuksen ja Voionmaan koulut lakkautettiin kesällä 2006 ja niiden yhteinen peruskorjaushanke jäi toteuttamatta. Sen sijaan kaupunki aloitti Viitaniemen koulun peruskorjauksen, jota oli aluksi valmisteltu lämpö-vesi-ilmastointikorjauksena. Koulun peruskorjauksen arkkitehtina oli Jorma Peltonen (Arkkitehtitoimisto LPV Jyväskylä). Koulun suojeluarvot rajoittivat työtä siten, että talon ulkoasun piti säilyä jokseenkin ennallaan, vaikkakin lähes kaikki rakenneosat uusittiin. Vanha liikuntasali purettiin ja tilalle rakennettiin uusi sali, joka ulkomitoiltaan vastaa entistä. Pääurakoitsijana oli NCC Rakennus Oy ja vastaavana mestarina Tuomo Häyhä. Peruskorjauksen kokonaiskustannukset olivat noin 9 miljoonaa euroa. Rakennustyön ajaksi koulu muutti väistötiloihin Cygnaeuksen koulukeskukseen.


title: Viitaniemen koulu

text: Peruskorjaus valmistui kesällä 2008. Arkkitehti pyrki luomaan koulun aulasta viihtyisän siten, että aula avattiin P-kerrokseen saakka. Ruokala siirrettiin aulan pohjoispuolelle, ja sen laaja ikkunapinta avaa aulasta vehreän luonnonnäkymän. Teknisen työn tila siirrettiin liikuntasalin eteläpäätyyn. Koulun sisäväritys muuttui entisestä sinisen-harmaan-valkoisen yhdistelmästä oranssin-punaisen-keltaisen-valkoisen yhdistelmään. Värit ovat koulun rakentamisajan (60-luvun) tyypillisiä värejä.


title: Jürgen Macho

text: Jürgen Macho (s. 24. elokuuta 1977) on itävaltalainen jalkapallomaalivahti. Hän syntyi Wienissä ja on pelannut kotimaansa lisäksi Englannissa, Saksassa sekä vuodesta 2007 AEK Ateenassa Kreikassa.


title: Jürgen Macho

text: Macho on myös edustanut Itävaltaa jalkapallomaajoukkueessa.


title: Emmanuel Scheffer

text:
Emmanuel Scheffer (Hepreaksi: עמנואל שפר, s. 2. helmikuuta 1924 – 28. joulukuuta 2012) oli Israelilainen jalkapallovalmentaja.
Hän oli kahdesti Israelin jalkapallomaajoukkueen päävalmentaja: Vuosina 1968–1970 ja 1978–1979. Hän johdatti Israelin toistaiseksi ainoan kerran Jalkapallon maailmanmestaruuskilpailuihin vuonna 1970.


title: Newbuild

text: Newbuild on 808 State -yhtyeen esikoisalbumi, joka julkaistiin Creed Records -levymerkillä vuonna 1988. Tyyliltään se on acid housea. Levy uudelleenjulkaistiin Rephlex Recordsilla vuonna 1999, jolloin siitä tehtiin myös cd-versio.


title: Dániel Tőzsér

text: Dániel Tőzsér (s. 12. toukokuuta 1985) on unkarilainen jalkapalloilija. Szolnokissa syntynyt keskikenttäpelaaja on pelannut uransa aikana kotimaassaan ja ulkomailla seuraavissa ammattilaisseuroissa: Tőzsérin pelipaidan numerona kreikkalaisessa AEK Ateenassa on 88. Hän on edustanut Unkaria maajoukkueessa.


title: Vanessa Marano

text: Vanessa Nicole Marano (s. 31. lokakuuta 1992 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa "Ilman johtolankaa", "Gilmoren tytöt", "Dexter" ja "The Comeback". Marano on esittänyt televisiosarjassa "Switched at Birth" Bay Kennishiä vuodesta 2011. Hän on näytellyt myös vuonna 2008 ilmestyneessä tv-elokuvassa "The Clique". Hänen sisarensa on näyttelijä Laura Marano.


title: Júlio César (jalkapalloilija, 1980)

text: Júlio César da Silva e Souza eli Júlio César (s. 26. helmikuuta 1980) on brasilialainen jalkapalloilija. Hän syntyi Itaguaíssa, Rio de Janeiron osavaltiossa.


title: Júlio César (jalkapalloilija, 1980)

text: Silva on pelannut ammattilaisuransa aikana seuraavissa seuroissa:


title: Jevgeni Lukjanenko

text: Jevgeni Jurjevitš Lukjanenko (, s. 23. tammikuuta 1985 Slavjansk-na-Kubani, Krasnodarin aluepiiri, Venäjän SFNT, Neuvostoliitto) on venäläinen seiväshyppääjä.


title: Jevgeni Lukjanenko

text: Lukjanenko sijoittui Osakan MM-kisoissa 2007 kuudenneksi tuloksella 581. Seuraavana vuonna hän voitti MM-kultaa Valencian sisäratojen MM-kisoissa tuloksella 590. Pekingin olympialaisissa Lukjanenko saavutti hopeaa tuloksella 585.


title: Jevgeni Lukjanenko

text: Daegun MM-kilpailuissa Lukjanenko karsiutui loppukilpailusta. Lontoon olympialaisissa 2012 hän sijoittui neljänneksi.


title: Jevgeni Lukjanenko

text: Venäjän mestaruuden Lukjanenko on voittanut ulkoradoilla vuosina 2008, 2011 ja 2018 ja sisäradoilla vuonna 2008.


title: Miinaryhmä

text: Miinaryhmä on enintään 50 metriä leveä ja syvä miinoite, jossa pyritään käyttämään useita miinalajeja. Miinaryhmän pääasiallinen tarkoitus on häiritä hyökkääjää ja tuottaa sen joukoissa epävarmuutta.


title: Miinaryhmä

text: Miinaryhmässä on enintään 50 miinaa, joista lankamiinoja voi olla enintään viisi ja panssari- ja ajoneuvomiinoja on enintään kymmenen kappaletta. Panssari- ja ajoneuvomiinoista korkeintaan neljä voi olla pohjamiinoja.


title: Miinaryhmä

text: Ajoneuvomiinoja sisältävien miinaryhmien pääasiallisia käyttökohteita ovat alueet panssaritorjuntatulen ulkopuolella tai sen katveissa sekä hyökkääjän panssarivaunujen mahdollisissa tuliasemissa. Lankamiinoja sisältäviä miinaryhmiä voidaan käyttää omien pesäkkeiden ja vartiopaikkojen suojana.


title: Paha maa (albumi)

text: Paha maa on Kauko Röyhkän minialbumi vuodelta 1988. Se julkaistiin bonuksena vuonna 2000 "Mielummin vanha kuin aikuinen" -albumin CD-versiolla. ”Paha maa” on Röyhkän omien sanojen mukaan paras Nartun tekemä kappale. Tommi Vikstenin mielestä puolestaan ”Olen messias” on hänen Narttu-aikakautensa parhaimmistoa.


title: Paha maa (albumi)

text: Sävellykset ja sanoitukset Kauko Röyhkä, paitsi A1 ”Paha maa” säv. Kauko Röyhkä ja Tommi Viksten / A2 ”Pois valoista” säv. Kauko Röyhkä ja Heikki Tikka / B2 ”Väärässä filmissä” säv. Kauko Röyhkä ja Heikki Tikka. Sovitukset Kauko Röyhkä & Narttu.


title: Paha maa (albumi)

text: A-puoliB-puoli


title: Bilal al-Dziri

text: Bilal al-Dziri (myös "Billel Dziri", ; s. 21. tammikuuta 1972 Alger) on algerialainen jalkapalloilija. Hän edustaa Algerian pääsarjassa pelaavaa USM Algeria. Al-Dziri on kuulunut muun muassa viidesti Algerian Cupin voittajajoukkueeseen. Hän on myös edustanut Algeriaa maajoukkueessa.


title: Bilal al-Dziri

text: Al-Dziri valittiin vuonna 2005 Algerian parhaaksi pelaajaksi.


title: Mutta, mutta

text: Mutta, mutta on Kauko Röyhkän minialbumi vuodelta 1989. Se julkaistiin bonuksena vuonna 2000 "Joko-tai"-albumin CD-versiolla.


title: Mutta, mutta

text: Sävellykset ja sanoitukset: Kauko Röyhkä. Sovitukset: Narttu.


title: Mutta, mutta

text: A-puoli


title: Mutta, mutta

text: B-puoli


title: Mutta, mutta

text: sekä:


title: Æbelø

text: Æbelø on Tanskaan kuuluva asumaton saari Kattegatin salmessa. Se sijaitsee Fynin pohjoisrannikolla. Saaren pinta-ala on 2,09 neliökilometriä. Æbelø koostuu kahdesta saaresta, joita yhdistää kannas. Saaren toinen erikoispiirre on, että sen metsä häviää vähitellen veteen. Saaren pohjoispuolella puut kasvavat aivan rannassa, ja kun meri huuhtoo maata niiden alta, puut kaatuvat veteen.


title: Æbelø

text: Saari kuuluu luettelon mannervyöhykkeen luonnonmaantieteellisellä alueella olevista Euroopan yhteisön tärkeänä pitämistä alueista (Natura 2000).


title: Ruostekurkkusirkku

text: Ruostekurkkusirkku ("Emberiza caesia") on eteläeurooppalainen lintu, joka joskus harhautuu Suomeenkin. Keväällä 2007 se tavattiin Suomessa vasta kolmannen kerran; aiemmat havainnot tehtiin 1981 ja 1990.


title: Ruostekurkkusirkku

text: Ruostekurkkusirkku on pienempi kuin lähisukulaisensa peltosirkku. Soidinasuisella koiraalla on harmaa pää ja oranssit "viikset". Selkäpuoli on ruskea, voimakkaasti raidallinen, alapuoli on ruosteenruskea. Nokka on tukeva ja vaaleanpunainen. Ääni muistuttaa peltosirkun ääntä.


title: Ruostekurkkusirkku

text: Ruostekurkkusirkku pesii Kreikassa, Turkissa, Kyproksella ja muissa Välimeren itäosan rantavaltioissa. Se on muuttolintu, joka talvehtii Sudanissa ja lähiympäristössä. Lintu on havaittu Suomessa vasta kolme kertaa. Ensihavainto tehtiin Lieksassa 1981, seuraavan kerran se nähtiin Kotkassa 1990 ja viimeksi vuonna 2007 Kökarissa.


title: Ruostekurkkusirkku

text: Ruostekurkkusirkku pesii rannikoilla ja saaristossa, aurinkoisilla kukkuloilla joilla on joitakin pensaita.


title: Ruostekurkkusirkku

text: Ruostekurkkusirkut syövät siemeniä, sekä poikimisaikaan myös matoja, toukkia ja hyönteisiä.


title: Herra presidentti

text: Herra presidentti on Kauko Röyhkä & Narttu -yhtyeen EP-levy vuodelta 1983.


title: Herra presidentti

text:
Sävellykset ja sanoitukset Kauko Röyhkä, paitsi B2-san. Uuno Kailas.
Sovitukset Kauko Röyhkä & Narttu.


title: Herra presidentti

text: A-puoli


title: Herra presidentti

text: B-puoli


title: Mohamed Salmeen

text: Mohamed Salmeen (; s. 4. marraskuuta 1980) on bahrainilainen jalkapalloilija. Hän pelaa Muharraq Club -joukkueessa Bahrainin pääsarjassa. Hän pelaa myös maajoukkuetasolla Bahrainin jalkapallomaajoukkueessa.


title: Audrey Landers

text: Audrey Landers (s. 18. heinäkuuta 1956 Philadelphia, Pennsylvania, Yhdysvallat) on yhdysvaltalainen näyttelijä ja laulaja. Hän tuli kansainvälisesti tunnetuksi roolistaan Afton Cooperina 1980-luvun suositussa televisiosarjassa "Dallas". Laulajana Landers on menestynyt eritoten Saksassa. Hän on laulanut sekä englannin että saksan kielillä. Landersin menestyneimpiä lauluja on popsävelmä ”Manuel Goodbye” vuodelta 1983.


title: Audrey Landers

text: Landers debytoi kaksitoistavuotiaana säveltämällään ja esittämällään country-laululla. Se johti levytyssopimukseen nashvilleläisen Epic Recordsin kanssa, esiintymiseen Merv Griffin -show’ssa sekä vuoden kestäneeseen osaan draamasarjassa "The Secret Storm". Teinivuosinaan Landers näytteli draamasarjassa "Somerset" ja opiskeli säveltaidetta New Yorkin Juilliard Schoolissa. Valkokankailla Landers esiintyi ensimmäisen kerran elokuvassa "The Tennessee Stallion" (1978) yhdessä nuoremman sisarensa Judy Landersin kanssa.


title: Audrey Landers

text: Collegeopintojen jälkeen Landers muutti Los Angelesiin. Hän näytteli draamasarjassa "Dallas" vuosina 1981–1984 sekä lyhyen aikaa vuonna 1989. Landersin roolihahmo Afton Cooper oli laulajatar, jolla oli vipinää sarjan keskushahmon J.R. Ewingin (Larry Hagman) kanssa. Landersin "Dallas"-kausi ajoittui sarjan huippusuosion vuosiin. Hänet muistetaan myös Valin roolista elokuvaversiossa televisiosarjasta "A Chorus Line" (1985). Landers on vieraillut useissa televisiosarjoissa. Vuosina 1990 ja 1991 hän tulkitsi Charlotte Hesserin roolin ABC-yhtiön päiväsarjassa "One Life to Live". Vuonna 1996 Landers palasi Aftonin osaan televisioelokuvassa "Dallas: J.R. Returns". Landers esiintyi yhdessä Macgyver jaksossa.


title: Audrey Landers

text: Muusikon urallaan Audrey Landers on saavuttanut kymmenen kultasingleä sekä neljä kultalevyä ja kaksi platinalevyä. Useimmat ovat pop- ja diskoalbumeja. Hänen tunnetuimpia kappaleitaan ovat "Manuel Goodbye", "Honeymoon in Trinidad", "Little River" sekä "Playa Blanca". Eräät hänen lauluistaan ovat uusia versioita tunnetuista hiteistä kuten "Silverbird", "Fernando" ja "San Francisco". Vuonna 1997 hän duetoi saksalaisen iskelmätähden Bernhard Brinkin kanssa kappaleen "Heute habe ich an Dich gedacht".


title: Audrey Landers

text: Syyskuussa 2004 julkaistiin Audrey Landersin ja hänen poikansa Daniel Berkowitzin duetto "Weil wir alle die gleiche Sonne sehen". Elokuussa 2005 ilmestyi saksankielinen iskelmäalbumi "Spuren eines Sommers".


title: Audrey Landers

text: Landersin hittien takana on musiikkituottaja Jack White. Saksalainen iskelmälaulaja Andrea Jürgens on tulkinnut saksankieliset versiot samoista menestyssävelmistä.


title: Audrey Landers

text: Suomalainen laulaja Eini levytti suomenkielisen version hitistä "Manuel Goodbye" nimellä "Tavataanko taas". Landersin albumi "Little River" sai kultalevyn Suomessa vuonna 1984.


title: Audrey Landers

text: Audrey Landers on näyttelijä Judy Landersin vanhempi sisar, ja on näytellyt hänen kanssaan lukuisissa tuotannoissa, esimerkiksi "The Love Boat" -komediasarjan ("Lemmenlaiva") useissa episodeissa. Sisarukset esiintyivät Playboy-aikakauslehden kannessa ja kuvakavalkadissa tammikuussa 1983 (vaatetettuina). Poikansa Danielin kanssa Audrey Landers on esiintynyt vuodesta 2004 jälleen tiiviimmin Saksan televisiokanavilla.


title: Audrey Landers

text: Audrey Landers nai liikemies Donald Berkowitzin toukokuussa 1988. Pariskunnalla on vuonna 1993 syntyneet kaksospojat. Yhdessä äitinsä Ruth Landersin kanssa sisarukset Audrey ja Judy loivat palkitun lastenmusikaali-televisiosarjan "The Huggabug Club" (1995–2000) yhdysvaltalaiselle ei-kaupalliselle Public Broadcasting Service -yhtiölle (PBS).


title: Tarak Dhiab

text: Tarak Dhiab (; s. 15. heinäkuuta 1954) on tunisialainen entinen jalkapalloilija. Hänellä oli vuonna 1977 kunnia tulla valituksi vuoden afrikkalaiseksi pelaajaksi Roger Millan jälkeen ja ennen Karim Abdul Razakia.


title: Tarak Dhiab

text: Dhiab oli Tunisian jalkapallomaajoukkueen tunnettu jäsen. Hän pelasi muun muassa vuoden 1978 maailmanmestaruuskilpailuissa ja kesäolympialaisissa 1988.


title: Tarak Dhiab

text: Pelaajauransa jälkeen Dhiab on toiminut muun muassa Al-Jazeera Sport urheilukanavan konsulttina. 16. joulukuuta 2011 hänet nimitettiin Tunisian urheilu ja nuoriso ministeriksi.


title: Karim Abdul Razak

text: Karim Abdul Razak Tanko (s. 5. syyskuuta 1956) on ghanalainen jalkapalloilija ja jalkapallovalmentaja. Hän syntyi Kumasissa ja pelasi uransa aikana useissa ammattilaisseuroissa niin kotimaassaan kuin ulkomaillakin.


title: Karim Abdul Razak

text: Razak kuului Ghanan jalkapallomaajoukkueeseen, joka muun muassa voitti vuoden 1978 Afrikan-mestaruuskilpailut. Vuonna 1978 hänet nimitettiin Afrikan vuoden pelaajaksi.


title: Karim Abdul Razak

text: Peliuransa päätettyään Razak on toiminut valmennustöissä muun muassa Ghanan maajoukkueessa (2000) ja malilaisessa Stade Malien -seurassa (2000–2002).


title: Abdul Razak

text: Abdul Razak -nimisiä henkilöitä:


title: Thomas N’Kono

text: Thomas N’Kono (s. 20. heinäkuuta 1955) on kamerunilainen jalkapalloilija, pelipaikaltaan maalivahti. Hän pelasi maajoukkueessa jalkapallon maailmanmestaruuskilpailuissa vuosina 1982, 1990 ja 1994.


title: Thomas N’Kono

text: N’Kono pelasi ammattilaisseuroissa paitsi kotimaassaan, myös Espanjassa ja Boliviassa (Club Bolívar). Hänet valittiin Afrikan vuoden pelaajaksi kahteen otteeseen vuosina 1979 ja 1982.


title: Thomas N’Kono

text: Gianluigi Buffonin sanotaan nimenneen poikansa N’Konon kunniaksi.


title: Thomas N’Kono

text: Kesäkuussa 2009 N’Konosta tuli Kamerunin maajoukkueen väliaikainen päävalmentaja Otto Pfisterin saatua potkut.


title: Thomas N’Kono

text: Heinäkuussa N’Kono jätti tehtävänsä Paul Le Guenille.


Jääkiekon nuorten maailmanmestaruuskilpailut 1984 olivat kahdeksannet viralliset alle 20-vuotiaiden maailmanmestaruuskilpailut.


title: Jääkiekon nuorten maailmanmestaruuskilpailut 1984

text: MM-kilpailut järjestettiin Ruotsissa Norrköpingissä ja Nyköpingissä. Maailmanmestaruuden voitti toisen kerran perättäin Neuvostoliitto. Hopea meni Suomeen ja pronssi Tšekkoslovakiaan.


text: Kisojen pistepörssin voitti Suomen Raimo Helminen, jonka tehot 11+13 oli uusi turnausennätys. Helmisen ennätyksen rikkoi vasta Peter Forsberg vuonna 1993. Helminen valittiin myös kisojen tähdistökentällisen keskushyökkääjäksi. Muut valitut olivat Neuvostoliiton maalivahti Jevgeni Belošeikin, puolustaja Aleksei Gusarov ja laitahyökkääjä Nikolai Borštševski sekä Tšekkoslovakian puolustaja František Musil ja laitahyökkääjä Petr Rosol.


text: "Sveitsi putosi B-sarjaan." A-sarja


title: Genndy Tartakovsky

text: Genndy Tartakovsky (, s. 17. tammikuuta 1970 Moskova, Neuvostoliitto) on venäläissyntyinen yhdysvaltalainen animaattori, joka tunnetaan parhaiten luomistaan animaatiosarjoista "Dexterin laboratorio", "Samurai Jack" ja "".


title: Genndy Tartakovsky

text: Tartakovsky syntyi juutalaisperheeseen silloisessa Neuvostoliitossa vuonna 1970. Hänen isänsä työskenteli hammaslääkärinä hallituksen korkea-arvoisille virkamiehille ja äitinsä koulussa vararehtorina. Isä halusi lapsilleen paremman elämän, minkä vuoksi perhe muutti aluksi Italiaan ja myöhemmin vuonna 1977 Yhdysvaltoihin. Italiassa Tartakovskyt asuivat saksalaisperheen naapurina. Naapurin tytön innoittamana Tartakovsky kiinnostui piirtämisestä ja myöhemmin Yhdysvalloissa hän sai lisää vaikutteita sarjakuvien myötä. Hänen ensimmäinen ostamansa sarjakuva oli "Superystävät".


title: Genndy Tartakovsky

text: Yhdysvalloissa Tartakovsky aloitti koulunkäyntinsä Chicagon Eugene Field -koulussa kolmannelta luokalta. Koulunkäynti oli vaikeaa, koska hänestä tuntui, että kaikki huomasivat hänen olevan ulkomaalainen. Tartakovsky on kertonut sopeutuneensa muiden joukkoon vasta high schoolin toisella luokalla. Ollessaan 16-vuotias hänen isänsä kuoli. Tartakovsky kertoi isänsä olleen hyvin tiukka ja vanhanaikainen mies, mutta isäsuhteen olleen hänelle silti hyvin tärkeä. Isän kuoleman jälkeen perhe muutti valtion rahoittamaan asuntoon ja Tartakovsky jatkoi koulunkäyntiä työn ohella. Uudessa asunnossa hän tutustui ensimmäistä kertaa televisioon, joka vaikutti syvästi hänen tulevaan uraansa.


title: Genndy Tartakovsky

text: Perhe halusi, että Tartakovskysta tulisi liikemies ja tyydyttääkseen perheensä kunnianhimon hän yritti käydä mainosalan oppitunteja. Hän ei kuitenkaan ehtinyt ilmoittautua kurssille ajoissa ja päätyi opiskelemaan animaatiokurssille. Tämä johti animaatio-opintoihin Chicagon Columbia Collegessa. Vuoden 1991 aikoihin Tartakovsky loi kolmeminuuttisen lyhytelokuvan, joka oli hänen ensimmäinen suurempi työnsä. Collegessa hän sai myös idean "Dexterin laboratoriosta", jonka inspiraationa oli piirros ballerinasta. Columbia Collegen jälkeen Tartakovsky pääsi jatkamaan opiskelujaan Kalifornian Institute of the Artsiin ystävänsä Robert Renzettin kanssa.


title: Genndy Tartakovsky

text: Tartakovskyn televisioura alkoi vuonna 1993 Hanna-Barberan "2 Stupid Dogs" -piirrossarjan parissa, johon hän piirsi storyboardeja. Luokkakaveri Craig McCracken oli saanut paikan sarjan taideohjaajana ja kun yhtiön johtohenkilöt kysyivät McCrackenilta tunsiko hän ketään muita saman alan osaajia, hän suositteli Renzettiä ja Tartakovskya. Tästä alkoi myös Tartakovskyn ura animaatioiden parissa. Vuonna 1995 hän loi "Dexterin laboratorion" pilottijakson, josta vuotta myöhemmin kasvoi oma sarjansa, jossa hän toimi käsikirjoittajana ja ohjaajana. Sarjan pohjalta luotiin myös sarjakuva, jonka 25. numero "Stubble Trouble" oli osin Tartakovskyn kirjoittama ja piirtämä. Hän myös auttoi McCrackeniä "Tehotyttöjen" tuottamisessa muun muassa ohjaamalla sarjan jaksoja ja oli mukana animoinnin ohjaajana "Powerpuff Girls – elokuvassa". Ennen sitä hän ehti luoda toisen oman sarjansa "Samurai Jack", joka palkittiin muun muassa Emmyllä.


title: Genndy Tartakovsky

text: "Tähtien sodan" luonut George Lucas palkkasi Tartakovskyn ohjaamaan "" -piirrossarjan, josta tuli menestynyt minisarja. Sarja palkittiin kolme kertaa Emmyllä parhaasta animaatiosarjasta ja parhaasta animoinnista. Menestyksestä huolimatta hänellä ei ole aikomusta palata tuleviin "Tähtien sota" -projekteihin.


title: Genndy Tartakovsky

text: Tartakovskyn ensimmäinen pitkä CGI animaatioelokuva oli Hotel Transylvania.


title: Genndy Tartakovsky

text: Tartakovskysta tehtiin myös elokuviin visuaalisia efektejä luovan The Orphanage -yhtiön Orphanage Animation Studiosin taiteellinen johtaja. Yhtiö on pääasiassa koottu Lucasfilmin kokeneista tekijöistä. Yhtiön tavoitteena on jonain päivänä saavuttaa Pixarin kaltaista menestystä. Sen ensimmäinen projekti on tuottaa vuoden 1982 elokuvasta "Tumma kristalli" ("The Dark Crystal") jatko-osa "Power of the Dark Crystal", jonka Tartakovsky ohjaa. Elokuvan on määrä ilmestyä vuonna 2009.


title: Lakhdar Belloumi

text: Lakhdar Belloumi (; s. 29. joulukuuta 1958) on algerialainen entinen jalkapalloilija. Hän oli Algerian jalkapallomaajoukkueen tunnettu jäsen, joka pelasi muun muassa kesäolympialaisissa 1980 sekä maailmanmestaruuskilpailuissa 1982 ja 1986.


title: Lakhdar Belloumi

text: Belloumi vietti pääosan urastaan kotimaassaan. Hänet valittiin Afrikan vuoden jalkapalloilijaksi 1981.


title: M/S MN Eider

text: M/S MN Eider () on ranskalaisen Compagnie morbihannaise et nantaise de navigationin omistama ro-ro-rahtialus. Alus on rakennettu vuonna 1989 Ulsanissa, Etelä-Koreassa. Alus on rekisteröity Ranskan lipun alle ja sen kotisatama on Marseille. Nykyään ranskalainen Compagnie Maritime Nantaise liikennöi MN Eiderillä.


title: M/S MN Eider

text: Pituutta MN Eiderillä on 157,67 metriä, leveyttä 25,33 metriä ja syväys on 8,5 metriä. Laivan koko tilavuus (bruttovetoisuus GT) on 20 685. Aluksen kuollut paino eli kantavuus on 12 830 tonnia. Aluksen lastikapasiteetti on 2 170 kaistametriä. Laivan huippunopeus on 19 solmua.


title: M/S MN Eider

text: Laivan pääkoneina on kaksi Wärtsilän dieselmoottoria, jotka yhdessä kehittävät 8 145 kilowatin tehon.


title: M/S MN Eider

text: MN Eider on ro-ro-alus ("roll on roll off"), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.


title: M/S MN Eider

text: 30. syyskuuta 1989 alus laskettiin vesille ja myöhemmin samana vuonna se luovutettiin Andrew Weir Shipping Ltd:n omistukseen, joka rekisteröi sen Mansaaren lipun alle nimellä "Baltic Eider". Kotisatamaksi tuli Douglas. Tämän jälkeen Finanglia aloitti liikennöinnin aluksella Suomen ja Britannian välillä. Vuonna 1990 alus aikarahdattiin Britannian puolustusministeriön käyttöön kuljettamaan sotavarusteita Persianlahdelle. Myöhemmin samana vuonna alus siirtyi Finncarriersin (Finnlines) liikenteeseen reitille Turku–Helsinki–Hamina–Felixstowe–Terneuzen–Antwerpen.


title: M/S MN Eider

text: Joulukuussa 1998 Harren & Partners Schiffahrts GmbH osti Baltic Eiderin ja rekisteröi sen Saksan lipun alle. Omistajanvaihdoksen jälkeen alus jatkoi yhä Finncarriersin liikenteessä. 2. tammikuuta 1999 alus siirtyi reitille Helsinki–Hamina–Felixstowe–Amsterdam. 5. toukokuuta 2001 aluksen ollessa matkalla Tanskan länsirannikolla, syttyi konehuoneessa tulipalo. Siksi alus jouduttiin hinaamaan Saksan Cuxhaveniin. Korjaustyöt tehtiin Hampurissa. Tammikuussa 2003 laiva siirtyi reitille Helsinki–Hamina–Felixstowe–Zeebrugge–Amsterdam. Joulukuun lopulla 2004 alus siirtyi Harpa Shipping m/v Palau Ltd:n omistukseen ja samalla Finnlines lopetti aluksen rahtaamisen. Helmikuussa 2005 alus siirtyi Compagnie morbihannaise et nantaise de navigationin omistukseen ja Ranskan lipun alle nimellä "MN Eider". Kotisatamaksi tuli Marseille.


title: Pikkulapasotka

text: Pikkulapasotka ("Aythya affinis") on pieni, kokonaan sukeltava pohjoisamerikkalainen sorsalintu, joka joskus harhautuu Eurooppaan. Se on havaittu ensimmäisen kerran Suomessa vuonna 2004.


title: Pikkulapasotka

text: Pikkulapasotkan erottaminen lapasotkasta on vaikeaa. Tärkeimmät erot ovat pään ja nokan muoto: lapasotkan pää on korkein silmän kohdalta, pikkulapasotkan korkein kohta on silmän takana. Yksi erottava tekijä on linnun pituus: pikkulapasotka on vain 38-45 cm pitkä, kun lapasotka on 40–51 cm. Molemmille mainitaan siipien kärkiväliksi 75 cm ja painoksi noin 700 grammaa.


title: Pikkulapasotka

text:
Myös pään kiilto auttaa joskus lajin tunnistamisessa: pikkulapasotkan punasävyä vastaa lapasotkan vihreä sävy.
Koiraalla on hyvin tumma kaula ja pää, joka kiiltää hyvässä valossa punertavansävyisenä, valkea vatsa sekä harmaa selkä. Lisäksi sillä on sininen nokka ja keltaiset silmät. Naaras muistuttaa enemmän tukkasotkaa, mutta nokan tyvessä on usein enemmän valkeaa, poskella selvempää vaaleaa kuviointia ja selässä harmaa "huurteinen" väritys.


title: Pikkulapasotka

text: Pikkusotkan pesimäaluetta ovat järvet ja suolammet Alaskassa ja Kanadan länsiosissa. Laji muuttaa talveksi avoimen Tyynenmeren tuntumaan aina Keski- ja Etelä-Amerikkaan asti.


title: Pikkulapasotka

text: Pikkulapasotka pesii maassa lähellä rantaa, joskus harvoissa yhdyskunnissa. Munia on tavallisesti 8–11 kappaletta.


title: Pikkulapasotka

text: Pikkulapasotkan ravintoa ovat pohjasta kalastetut nilviäiset ja vesikasvit.


title: Fjodor Jemeljanenko

text: Fjodor Vladimirovitš Jemeljanenko (ven.Фëдор Владимирович Емельяненко) (s. 28. syyskuuta 1976 Rubežnoje, Ukrainan SNT, Neuvostoliitto) on venäläinen vapaaottelija. Kansainvälisesti hänen nimestään käytetään yleisesti muotoa Fedor Emelianenko. Hän on viimeinen PRIDEn raskaan sarjan mestari. Häntä pidettiin vuosia maailman parhaana raskaansarjan ottelijana useimpien urheilujulkaisujen, toimittajien ja vapaaotteluasiantuntijoiden toimesta. Vuonna 2008 Inside MMA:n asiantuntijoista koostuva raati valitsi Jemeljanenkon kautta aikain parhaimmaksi vapaaottelijaksi kaikki painoluokat huomioiden.


title: Fjodor Jemeljanenko

text: Nuoruudessaan Jemeljanenko harjoitteli judoa ja samboa. Vuonna 1998 hän voitti pronssia judon Venäjän-mestaruuskilpailuissa. Vuonna 2000 hän ryhtyi harjoittelemaan lyöntejä ja potkuja, ja alkoi kilpailla vapaaottelussa sekä sambossa rahapulan takia. Aluksi hän kilpaili Venäjän joukkueessa japanilaisen RINGS-järjestön kilpailuissa. Vuonna 2002 hän siirtyi PRIDE-järjestön otteluihin voitettuaan RINGS:in "King of Kings" -turnauksen.


title: Fjodor Jemeljanenko

text: Ensimmäisessä ottelussaan PRIDE:ssä Jemeljanenko voitti Semmy Schiltin, ja seuraavassa ottelussaan raskassarjalaisen Heath Herringin lääkärin jouduttua keskeyttämään kamppailun ensimmäisen erän jälkeen. Tämä voitto takasi Jemeljanenkolle pääsyn mestaruusotteluun. 16. maaliskuuta 2003 Jemeljanenko kohtasi Antonio Rodrigo Nogueiran PRIDE:n raskaan sarjan mestaruusottelussa ja voitti kamppailun kaikin tuomariäänin. Jemeljanenko puolusti titteliään mestaruusotteluissa uudelleen Nogueraa vastaan tittelin oltua aimmin vain tilapäisesti hänen nimissään sekä Mirko Filipovićia (28. elokuuta 2005, PRIDE Final Conflict 2005) ja Mark Huntia (31. joulukuuta 2006, PRIDE Shockwave 2006) vastaan. Lisäksi hän otteli PRIDE:ssä lukuisia muita kovia kamppailuita, muun muassa Kazuyuki Fujitaa, Gary Goodridgea, UFC-mestaria Mark Colemania, Kevin Randlemania ja Naoya Ogawaa vastaan.


title: Fjodor Jemeljanenko

text: Jemeljanenkon ensimmäinen vapaaottelutappio tuli 22. joulukuuta 2000 RINGS-turnauksessa Tsuyoshi Kohsakaa vastaan. Ajassa 0:17 ensimmäistä erää Kohsaka iski Fjodorin silmäkulmaan kyynärpäällä, joka oli vastoin RINGSin sääntöjä, ja isku aukaisi haavan Fjodorin silmäluomeen, jonka johdosta lääkäri keskeytti ottelun. Sääntöjenvastaisesta iskusta huolimatta tuomari antoi voiton Kohsakalle, koska kyseessä oli yhden illan mittainen turnaus ja toinen ottelijoista piti saada seuraavaan otteluun.


title: Fjodor Jemeljanenko

text: Hän oli tappiotta lähes kymmenen vuoden ajan, kunnes Fabricio Werdum voitti hänet 26. kesäkuuta 2010 olleessa Strikeforce-tapahtumassa. Werdum sai Jemeljanenkon luovuttamaan triangelikäsilukolla (Triangle Armbar). Kaikkiaan hänen saldonsa vapaaottelussa on 39 ottelua, 34 voittoa, neljä tappiota ja yksi ratkaisematon (No Contest).


title: Fjodor Jemeljanenko

text: 31. joulukuuta 2015 Jemeljanenko teki paluun vapaaotteluun. Hän kohtasi Singh Jaideepin Rizin promootion järjestämässä turnauksessa. Jemeljanenko voitti ottelun teknisellä tyrmäyksellä ensimmäisessä erässä.


title: Fjodor Jemeljanenko

text: 19. marraskuuta 2016 Bellator MMA ja Jemeljanenko julkistivat hänen tehneen organisaation kanssa moniotteluisen sopimuksen. Päivää myöhemmin ilmoitettiin, että hän kohtaa Matt Mitrionen helmikuussa 2017 "Bellator 172" -tapahtumassa. Mitrione joutui kuitenkin jättämään kamppailun väliin munuaiskivien vuoksi. Jemeljanenkolle ei saatu korvaavaa vastustajaa lyhyellä varoitusajalla, jonka myötä ottelu siirrettiin kesäkuulle 2017. Hän hävisi kamppailun ensimmäisessä erässä alkuminuuteilla teknisellä tyrmäyksellä.


title: Fjodor Jemeljanenko

text: Seuraavaksi Jemeljanenko osallistui Bellatorin raskaansarjan turnaukseen, jossa hän kohtasi huhtikuussa 2018 avauskierroksella UFC:n entisen raskaansarjan mestaria Frank Miriä vastaan. Ottelu käytiin Bellator 198 -tapahtumassa, jossa Jemeljanenko voitti kamppailun alle minuutissa tyrmäyksellä ja eteni toiselle kierroksella, jossa hän kohtaa Chael Sonnenin. Kaksikon voittaja pääsisi loppuotteluun.


title: Fjodor Jemeljanenko

text: Vapaaottelun ohella Jemeljanenko on jatkanut kilpailuaan venäläisessä sambo-kamppailulajissa. Hän on saavuttanut lajissa maailmanmestaruuden avoimessa painoluokassa vuosina 2002, 2007 ja 2008 ja raskaassa sarjassa vuosina 2002 ja 2005. Euroopan-mestaruuden hän voitti vuonna 1997. Venäjän mestaruuden hän on voittanut vuosina 1997, 2002, 2006 ja 2007. Hänellä on myös useita himmeämpiä mitaleja.


title: Martin tom Dieck

text: Martin tom Dieck (s. 17. joulukuuta 1963 Oldenburgissa) on saksalainen sarjakuvataiteilija. Hän asuu ja työskentelee Hampurissa. Syksystä 2009 alkaen hän on toiminut Folkwang-taideyliopistossa kuvitustaiteen professorina.


title: Martin tom Dieck

text: Martin tom Dieck opiskeli kuvataidetta Hampurin taideteollisessa ammattikorkeakoulussa vuosina 1986–1992. Hänen esikoisteoksensa oli lähes 300-sivuinen sarjakuvateos "Der unschuldige Passagier" vuonna 1993. Hän on julkaissut avantgardistisia sarjakuvia saksalaisissa ja ranskalaisissa lehdissä, ja hänen kirjojaan on julkaistu molemmissa maissa. Hänen esikoisteoksensa on suomennettu nimellä "Viaton matkustaja". Dieck vieraili Suomessa Helsingin sarjakuvafestivaaleilla vuonna 2008.


title: Nokisorsa

text: Nokisorsa ("Anas rubripes") on pohjoisamerikkalainen sorsalaji.


title: Nokisorsa

text: Nokisorsa on 53–61 cm pitkä. Nokisorsalla on tumma vartalo, vaaleampi pää ja kaula, oranssit jalat ja tummat silmät. Sillä on purppuransininen tai turkoosi siipipeili, jossa on kapea ja epäselvä, likaisenvalkea takareuna. Nokka on kellanvihreä, ja naaraalla nokan harja on heiman tummempi kuin koiraalla.


title: Nokisorsa

text:
Nokisorsat elävät Pohjois-Amerikassa Kanadasta Meksikoon ja Bermudalle. Niitä harhautuu säännöllisesti Länsi-Eurooppaan.
Maailmassa arvioidaan olevan noin 400 000 nokisorsaa. Suomen ensimmäinen nokisorsa havaittiin vuonna 2004 Sodankylässä.


title: Nokisorsa

text: Nokisorsa käyttää ravinnokseen siemeniä ja kasvinosia. Keväisin ja kesäisin se syö myös selkärangattomia.


title: Tim Krul

text: Timothy Michael ”Tim” Krul (s. 3. huhtikuuta 1988 Haag, Etelä-Hollannin provinssi, Alankomaat) on alankomaalainen jalkapalloilija, joka pelaa maalivahtina Englannin Mestaruussarjan Norwichissa


title: Tim Krul

text: Krul pelasi vuosina 2001–2005 ADO Den Haagissa. Hän siirtyi vuonna 2005 Newcastle Unitediin, jossa hän teki aikuistason debyyttinsä 29. heinäkuuta 2006.


title: Tim Krul

text: Krul lainattiin skotlantilaiseen Falkirk FC:iin 3. elokuuta 2007; alun perin sopimuksen oli määrä umpeutua 1. tammikuuta 2008, mutta sitä päätettiin jatkaa kauden loppuun.


title: Tim Krul

text: Krul on edustanut Alankomaita nuorten sekä vuodesta 2011 aikuisten maajoukkueissa. Vuoden 2014 MM-kisojen puolivälierien ottelussa Hollanti - Costa Rica hänestä tuli ensimmäinen maalivahti, joka on arvokisoissa vaihdettu sisään vain rangaistuslaukauskilpailua varten. Hän torjui rangaistuspotkukilpailussa kahdesti ja auttoi Hollannin välieriin.


title: Tim Krul

text: Tim Krul on pelannut lainasopimuksella myös Ajaxissa, AZ:ssa ja Brightonissa, jonne hän siirtyi myöhemmin pysyvällä siirrolla. Krul siiryi heinäkuussa 2018 ilmaiseksi Norwichiin, kun hänen sopimuksensa Brightonin kanssa oli päättynyt.


title: Segregaatio

text: Segregaatio eli eriytyminen on maantieteessä käytetty termi joka viittaa eri alueiden välille syntyviin eroihin. Näitä voivat olla esimerkiksi erilaiset elämäntavat, tuloerot, hyvinvointierot, kulttuurilliset erot ja muut sosiaaliset erot.


title: Segregaatio

text: Suomessa segregaatio on poikkeuksellisen vähäistä. Asuinalueita ja sen lähiympäristöön kuuluvia paikkoja (esim. kouluja) ei luokitella kovin voimakkaasti alueen maineen mukaan.


title: Segregaatio

text: Kaupunkimaantieteen professori Mari Vaattovaara pitäisi hyvänä sitä, jos väestö eriytyisi Helsingin kaupunginosiin sen mukaan, millaisessa kaupunginosassa he haluaisivat elää. Esimerkiksi Punavuoressa, Kampissa ja Kalliossa saisi meluta ja Töölö ja Kumpula olisivat vain lapsiperheille, länsi konservatiiveille ja pohjoinen korttelijuhlia järjestäville arvoliberaaleille.


title: Segregaatio

text: Vaattovaara kyseenalaistaa väestötyyppien sekoittamisen sosiaaliset hyödyt ja kertoo kollegoidensakin epäilevän, että se tuottaisi koheesion sijaan konflikteja. Osa ihmisistä ei oikein kestä erilaisuutta.


title: Segregaatio

text: Paikoin segregaatio ylläpitää monimuotoisuutta ja viihtyvyyttä sekä alueiden vetovoimaa. Esimerkiksi New Yorkin kaupunginosilla on eri luonteet ja ihmiset valitsevat asuinalueensa osittain elämäntapansa perusteella. Samaa on alkanut tapahtua Suomessakin.


title: Segregaatio

text: Segregaation ansiosta ihmiset voivat sietää toisiaan paremmin ja konfliktit vähetä. Lisäksi voidaan saada kannattaviksi tietynlaisten ihmisten tarvitsemia palveluita. Toisaalta eriytymisestä on haittaakin, esimerkiksi korkean työttömyysasteen alueilla työllistytään hitaammin kuin muualla.


title: Segregaatio

text: Kaupunkisuunnittelussa ja kaavoituksessa saatetaan pyrkiä vähentämään segregaatiota esimerkiksi rakennuttamalla pieni- ja hyvätuloisille sopivia asuintaloja keskenään samalle alueelle tai lisäämään segregaatiota mahdollistamalla eri ihmisryhmille ja elämäntavoille sopivia alueita.


title: Segregaatio

text: Segregaatio voi ilmetä myös hyvin haitallisena kehityskulkuna, joka johtaa ei-toivottuun sosiaaliseen eriytymiseen, pahimmillaan slummiutumiseen. Segregaation myötä sosiaaliset ongelmat, kuten työttömyys, rikollisuus, köyhyys sekä päihde- ja terveysongelmat keskittyvät helposti tietyille alueille ja näin turvallisuus ja asuinviihtyvyys heikkenevät. Varakkaammat muuttavat näiltä alueilta pois ja näin ongelmat vain pahenevat.


title: Segregaatio

text: Huonoille alueille syntyy myös ympäristöongelmia, kuten roskaantumista, melua ja kaupunkitilan viihtyisyyden heikkenemistä. Usein myös palvelut ja infrastruktuuri huonontuvat. Maailmalla ongelmat ovat hyvin suuria: liikennekaaosta, jäteongelmia, saastumista, vesien ja ilman totaalista pilaantumista, hallitsematonta ja vaarallista rakentamista. Mumbai, Dhaka ja Manila ovat ääriesimerkkejä.


title: Segregaatio

text: Negatiivinen segregaatio alkaa usein työttömien ja kouluttautumattomien sekä maahanmuuttajien keskittymisestä samoille alueille. Segregaatio asettaa ihmiset hyvin eriarvoiseen asemaan. Koulutuksen laatu ja näin oppimistulokset ovat usein huonompia ongelmallisilla alueilla. Köyhyys usein periytyy ja syrjäytyminen on yleisempää. Terveyspalvelut heikkenevät ja kaikki muutkin peruspalvelut vaarantuvat. Huonot alueet eivät houkuttele hyvätuloisia uusia asukkaita tai yrityksiä.


title: Segregaatio

text: Suomessa on useita tällaisia erittäin huonoon suuntaan segregoituneita alueita, kuten Helsingin Jakomäki ja Vantaan Koivukylä. Helsingin pormestarin Jan Vapaavuoren mukaan segregaatio Helsingissä on viime vuosina pahentunut ja kaavoitus ja sosiaalinen sekoittaminen ovat Helsingin talouden, turvallisuuden ja viihtyisyyden kannalta ydinkysymyksiä.


title: Segregaatio

text: Joissain Euroopan maissa on yritetty vähentää segregaatiota sekoittamalla väestöä, korvaamalla vuokra-asuntoja kalliimmilla ja kunnostamalla huono-osaisten alueita. Projektit ovat olleet kalliita ja hitaita, eikä saavutettujen mittarikeskiarvojen nousun ole todettu johtuvan siitä, että alkuperäisten, huono-osaisten asukkaiden tilanne olisi parantunut, vaan yleensä tulokset johtuvat siitä, että työtätekevien muuttaminen alueelle esimerkiksi pienentää keskimääräistä työttömyysprosenttia parantamatta huono-osaisten työllisyyttä.


title: Segregaatio

text: Segregaation ehkäisyyn on monia muitakin keinoja. Esimerkiksi Ympäristöministeriön kehittämisohjelmassa 2013-15 pyrittiin saamaan haitallinen alueellinen eriytyminen hallintaan kehittämällä kaupunkiympäristön ja -tilan viihtyisyyttä esimerkiksi puistomaisella rakentamisella sekä turvaamaan lähipalvelut, kuten lähikirjastot ja -kaupat. Kaupunkilaiset kokivat tämän myös lisäävän turvallisuutta. Tärkeänä nähtiin aktiivinen kuntalaisten vaikuttaminen oman alueensa asioihin yhteistyössä kunnallishallinnon, valtion, yhdistysten ja yritysten kanssa. Esimerkiksi Helsingissä tällaiset alueet, kuten Käpylä, Vallila ja Arabia ovat monilla mittareilla hyvinvoivia alueita.


title: Segregaatio

text: Talousteorian mukaan vapaa kouluvalinta hillitsee alueiden eriytymistä. Koulun määräytyminen asuinpaikan mukaan saa hyvätuloiset muuttamaan heidän arvostamiensa koulujen lähelle, mikä hinnoittelee nämä alueet köyhien ulottumattomiin. Kouluvalinnan rajoittaminen ei myöskään välttämättä vähennä koulujen eriytymistä.


title: Franco Baldini

text: Franco Baldini (s. 3. lokakuuta 1960 Reggello, Italia) on italialainen entinen jalkapalloilija ja nykyinen jalkapallovaikuttaja.


title: Franco Baldini

text: Baldinin pelaajaura oli vaatimaton. Hän pelasi keskikentällä edustaen muun muassa Baria ja Bolognaa.


title: Franco Baldini

text: Baldini nimitettiin AS Roman urheilutoimenjohtajaksi vuonna 1999. Capello toimi tuolloin seuran päävalmentajana. Baldinin aikana Roma hankki muun muassa Gabriel Batistutan, Emersonin ja Walter Samuelin. Seura voitti Capellon ja Baldinin johdolla Italian-mestaruuden vuonna 2001. Capello jätti Roman vuonna 2004. Baldini erosi tehtävästään seuraavana vuonna.


title: Franco Baldini

text: Vuonna 2006 Capello nimitettiin Real Madridin päävalmentajaksi ja Baldini tekniseksi sihteeriksi. Seura voitti Espanjan-mestaruuden vuonna 2007. Capello sai kuitenkin potkut Real Madridista kauden jälkeen. Myös Baldini jätti tuolloin seuran.


title: Franco Baldini

text: Vuonna 2007 Capello nimitettiin Englannin maajoukkueen päävalmentajaksi. Baldini liittyi tuolloin Englannin valmennusryhmään. Myöhemmin Baldini työskenteli AS Roman toimitusjohtajana.


title: Franco Baldini

text: Baldini aloitti kesäkuussa 2013 Tottenhamin teknisenä johtajana.


title: Bathory (albumi)

text: Bathory on ruotsalaisen black metal -yhtye Bathoryn ensimmäinen albumi. Bathory oli yksi ensimmäisistä black metal -albumeista, ja ensimmäisen aallon black metal -julkaisuista äänimaailmaltaan kenties lähimpänä Norjassa syntynyttä toista aaltoa.


title: Bathory (albumi)

text: Albumin alkuperäinen nimi oli "Pentagrammaton" ja kannen kuvana oli pentagrammi. Monet kuitenkin lukivat nimen väärin Pentagoniksi. Niinpä pentagrammi siirrettiin takakannen kuvaksi ja kanneksi tuli sarvipäisen hirviön kuva.


title: Bathory (albumi)

text: Albumin alkuperäisessä versiossa pentagrammi ja vuohi olivat keltaisia: yhtyeen jäsenet olivat kuulleet siitä, että kultaa pidettiin maagisena värinä jota käytettiin sekä pahuuden että hyvyyden taioissa. Bathoryllä ei kuitenkaan ollut varaa maksaa kaikkien albumien painamista kultamaalilla, joten he pyysivät että levy-yhtiö käyttäisi jotain keltaisen sävyä joka olisi mahdollisimman lähellä kultaa. Saatuaan painoksen ensimmäiset 25 levyä Bathoryn jäsenet havaitsivat että levy-yhtiö oli päätynyt käyttämään "kanarialinnun väristä" maalia. Tulos oli Quorthonin mukaan oksettava, ja päällimmäiseksi nousi halu polttaa keltaiset albuminkannet. Rahanpuutteen vuoksi väriä ei kuitenkaan voinut vaihtaa, ja yhteensä tuhannen albumin kokoinen painos otettiin.


title: Bathory (albumi)

text: Alkuperäisellä vinyylijulkaisulla A-puoli kulki nimellä "Side Darkness" ja B-puoli "Side Evil".


title: Ray Jones

text: Raymond Barry Bankote "Ray" Jones (28. elokuuta 1988 – 25. elokuuta 2007) oli brittiläinen jalkapalloilija. Hän syntyi Newhamissa, Lontoossa, ja pelasi ammattilaisurallaan Queens Park Rangersissa vuosina 2006–2007.


title: Ray Jones

text: Jones myös edusti Englantia alle 19-vuotiaiden maajoukkueessa. Hän kuoli liikenneonnettomuudessa kotiseudullaan Lontoon Newhamissa, tarkemmin East Hamissa, vain 18 vuoden ikäisenä.


title: The Very Best of Saxon: 1979–1988

text: The Very Best Of Saxon: 1979–1988 on heavy metal -yhtye Saxonin vuonna 2007 julkaistu kokoelma. Se koostuu kolmesta levystä, joille on koottu Saxonin parhaita kappaleita vuosien 1979 ja 1988 väliltä.


title: The Very Best of Saxon: 1979–1988

text: Kappaleiden järjestys voi vaihdella painoksesta riippuen.


title: Ákos Buzsáky

text: Ákos Buzsáky (s. 7. toukokuuta 1982) on unkarilainen jalkapalloilija, joka edustaa Englannin mestaruussarjassa pelaavaa Barnsleytä lainasopimuksella Portsmouthista. Hänen pelipaikkansa on keskikenttäpelaaja.


title: Ákos Buzsáky

text: Buzsákyn aiempia seuroja ovat MTK Hungária FC, FC Porto, Associação Académica de Coimbra – OAF, Plymouth Argyle sekä Queens Park Rangers. Hän on edustanut Unkaria maajoukkueessa.


title: Ákos Buzsáky

text: Buzsáky voitti muun muassa FC Porton kanssa UEFA Cupin vuonna 2003.


title: Ákos Buzsáky

text: Buzsáky teki ensimmäisen valioliigamaalinsa vapaapotkusta ottelun 45. minuutilla 21. tammikuuta 2012 pelatussa ottelussa QPR–Wigan, joka päättyi 3–1.


title: Dexter Blackstock

text: Dexter Anthony Titus Blackstock (s. 20. toukokuuta 1986) on brittiläinen jalkapalloilija. Hän pelaa Queens Park Rangers FC:ssa paitansa pelinumerona 9.


title: Dexter Blackstock

text: Oxfordissa syntynyt Blackstock on aiemmin pelannut muun muassa Southampton FC:ssa. Hän pelasi myös Englannin alle 21-vuotiaiden maajoukkueessa. Aikuisissa hän on esiintynyt Antigua ja Barbudan jalkapallomaajoukkueessa.


title: Tandjilé

text: Tandjilé on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 entisen Tandjilén prefektuurin tilalle. Vuonna 2008 alueella oli noin 650 000 asukasta. Kuten muuallakin Tšadissa, väestö kasvaa nopeasti – 15 vuotta aiemmin asukkaita laskettiin 453 854.


title: Tandjilé

text: Alueen pääkaupunki on Laï.


title: Valuuttamarkkinahuijaus

text: Valuuttamarkkinahuijaus () on mikä tahansa huijaus, jossa yksittäisiä sijoittajia pyritään harhauttamaan saamalla heidät uskomaan, että heillä on mahdollisuus suuriin voittoihin kansainvälisillä valuuttamarkkinoilla. Valuuttasijoittaminen on Yhdysvalloissa eräs yleisimmistä huijauksen muodoista. Wall Street Journal -lehden mukaan yksittäinen valuuttamarkkinahuijauksen uhri häviää keskimäärin noin 15 000 dollaria.


title: Valuuttamarkkinahuijaus

text: Tyypillisessä valuuttamarkkinahuijauksessa sijoittajille voidaan luvata kymmenien tuhansien dollarien voittoja vain viikoissa tai kuukausissa niinkin pienellä alkusijoituksella kuin viisituhatta dollaria. Usein mitään osaa huijattujen rahoista ei sijoiteta valuuttamarkkinoille, vaan rahat siirtyvät suoraan huijareiden hyödyksi.


title: Valuuttamarkkinahuijaus

text: Kansainväliset valuuttamarkkinat ovat nollasummapeliä tarkoittaen, että mitä tahansa yksi yksittäinen sijoittaja voittaa, joku toinen häviää, lukuun ottamatta sitä, että välityspalkkiot ja muut kustannukset vähennetään kaikkien sijoittajien tuloksesta. Teknisesti valuuttamarkkinat ovatkin negatiivisen summan peliä.


title: Valuuttamarkkinahuijaus

text: Valuuttamarkkinahuijaukset voivat sisältää asiakastilien pumppaamista komissioiden luomiseksi, suuria voittoja mahdollistavien ohjelmistojen myymistä, väärin hoidettuja valuuttasijoitustilejä, harhaanjohtavaa mainontaa ja markkinointia, ponzi-huijauksia ja suoranaisia petoksia. Valuuttamarkkinahuijaukseen voivat syyllistyä myös valuuttamarkkinavälittäjät, jotka esittävät, että valuuttamarkkinoille sijoittaminen takaisi korkeita tuottoja alhaisella riskillä.


title: Valuuttamarkkinahuijaus

text: Commodity Futures Trading Commission on listannut yhdeksän varoitussignaalia valuuttamarkkinahuijauksen varalle:


title: Bart Johnson

text: Barton "Bart" Robert Johnson (13. joulukuuta 1970, Hollywood, Kalifornia, Yhdysvallat) on yhdysvaltalainen näyttelijä. Hänen tunnetuimpia rooleja on koripallojoukkueen valmentaja Jack Bolton elokuvissa High School Musical,High School Musical 2 ja High School Musical 3. Hän on naimisissa Robyn Livelyn kanssa.


title: Alopaeus (suku)

text: Alopaeus [alopeːus] (, joskus translitteroituna muodossa Alopeus) on itäsuomalainen pappis- ja virkamiessuku, jonka jäsenet ovat kohonneet merkittäviin asemiin myös Venäjän palveluksessa. Suvun vanhin tunnettu jäsen "Tuomas Kettunen" asui Naukkarilassa Kerimäellä 1500-luvulla. Jotkut suvun jäsenet ovat palauttaneet nimen muotoon Kettunen tai Tuomas-Kettunen.


title: Alopaeus (suku)

text: Tuomas Kettusen poika Andreas Thomae Kettunius (mainitaan 1578) oli Jääsken kappalaisena, ja tämän poika Bartholdus Andrae Kettunius (k. 1634) Jääsken kirkkoherrana 1612. Hänen pojanpoikansa Jääsken kappalainen Magnus Kettunius (k. 1692) otti neljän veljensä kanssa 1600-luvun lopulla nimen Alopaeus (kreik. "alopeks", kettu); muuan toinen sukuhaara omaksui nimen Norrgren.


title: Alopaeus (suku)

text: 1700-luvulla Johan Alopaeus aateloitiin ja hän otti käyttöön sukunimen Nordenswan.


title: Antti Kääriäinen

text: Antti Kääriäinen (5. kesäkuuta 1891 Iisalmi – 20. kesäkuuta 1967) oli suomalainen jääkärikenraalimajuri. Hänen vanhempansa olivat talonomistaja Antti Kääriäinen ja Johanna Auvinen. Hänet vihittiin avioliittoon vuonna 1920 Irma Ingrid Mignon Lindforsin kanssa.


title: Antti Kääriäinen

text: Hän kirjoitti ylioppilaaksi Iisalmen suomalaisesta yhteiskoulusta vuonna 1912 ja liittyi Savolaiseen osakuntaan. Hän jatkoi opintojaan Helsingin yliopiston filosofisen tiedekunnan maanviljelystaloudellisella osastolla vuosina 1913–1915 ja suoritti metsänhoitotutkinnon alkututkinnot ja harjoitustyöt. Sotakorkeakoulun komentajakurssin hän suoritti vuonna 1927. Sotakorkeakoulun yleisen osaston hän suoritti vuosina 1932–1933.


title: Antti Kääriäinen

text: Ennen Saksaan lähtöään hän toimi Iisalmen seudulla jääkärivärvärinä. Hän liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 24. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Schmardenissa. 18. elokuuta 1916 hänet komennettiin värväys- ja etappitehtäviin Suomeen Suomessa hän toimi läntisellä etapilla Karsämäen ja Pyhäjärven rajalla sijainneen Kurppaan etappiaseman hoitajana. Pioneerikomppaniaan hän palasi takaisin 29. maaliskuuta 1917. Polangenin erikoiskursseille (pommarikurssi) hän osallistui vuonna 1917.


title: Antti Kääriäinen

text: Hän saapui takaisin Suomeen (Vaasaan) vänrikiksi ylennettynä jääkärien pääjoukon mukana 25. helmikuuta 1918. Hänet komennettiin joukkueenjohtajaksi Suomen sisällissotaan 2. jääkärirykmentin 4. jääkäripataljoonan 1. komppaniaan, jonka mukana otti osaa taisteluihin Kalevankankaalla, missä hän haavoittui vakavasti 28. maaliskuuta 1918.


title: Antti Kääriäinen

text: Sisällissodan jälkeen hän palveli komppanianpäällikkönä 2. Jääkärirykmentissä, jonka nimi sittemmin muuttui Porin jalkaväkirykmentti n:o 2:ksi. Hänet siirrettiin 2. huhtikuuta.1919 Keski-Suomen rykmenttiin, missä toimi 6:nnen ja 8. komppanian päällikkönä sekä korpraalikoulun johtajana. Rajavartioston palvelukseen hänet siirrettiin 3. kesäkuuta 1922 ja sijoitettiin Salinin rajavartioston komentajan apulaiseksi (vuonna 1923 hän hoiti komentajan sijaisuuksia). 3. maaliskuuta 1924. Hänet määrättiin hoitamaan Salinin rajavartioston komentajan ja rajakomendantin toimia ja 29. joulukuuta hänet myös nimitettiin ko. toimeen. Joensuun raja-vartioston komentajan viransijaiseksi ja rajakomendantiksi hänet komennettiin 28.tammikuura 1926 sekä 1. tammikuuta 1927, Lapin rajavartiostoon nuoremmaksi esiupseeriksi, josta hänet siirrettiin 13. tammikuuta 1928 Viipurin rykmenttiin, missä hänet määrättiin 29. kesäkuuta 1928 komentajan apulaiseksi (komentajan sijaisena hän toimi 19. tammikuuta – 21. syyskuuta välisen ajan sekä Viipurin rykmentin komentajan sijaisena 6. marraskuuta – 7. joulukuuta 1928). Savon prikaatin III pataljoonan komentajan tehtävät hän otti vastaan 9. tammikuuta 1929. Kajaanin sissipataljoonan komentajan tehtäviin hän siirtyi 28. toukokuuta 1930 ja Polkupyöräpataljoonan 3:n (sittemmin Jääkäripataljoona 3) komentajan tehtäviin 1. heinäkuuta 1933 Polkupyöräpataljoona 3:n komentajan tehtäviä 19. tammikuuta – 21. syyskuuta 1928 ja Viipurin rykmentin komentajan tehtäviä 6. marraskuuta – 7. joulukuuta 1928.


title: Antti Kääriäinen

text: Talvisota]]a edeltäneisiin ylimääräisiin harjoituksiin (YH) hänet komennettiin Muolaan ryhmän komentajaksi (ryhmään kuului Jääkäripataljoona 3, Erillinen Pataljoona 1, Erillinen Pataljoona 4) osallistuen taisteluihin Karjalankannaksella. Myöhemmin hän sai komennettavakseen 3. Prikaatin, hän johdatti prikaatinsa taisteluihin Keski-Kannaksella, Lähteenlohkolla, Talissa. Välirauhan aikana hän toimi edelleen 3. prikaatinkomentajana ja siirtyi myöhemmin 2. prikaatin varakomentajaksi. Jatkosodan sytyttyä hänet komennettiin Jalkaväkirykmentti 2:n komentajaksi, komentaen rykmenttiä aina haavoittumiseensa asti, joka tapahtui Syvärin voimalaitoksella vuonna 25. helmikuuta 1943. Haavoista palattuaan hän palasi 3. prikaatin komentajaksi, kunnes vuonna 1944 hänet komennettiin vastuullisempiin tehtäviin, nimittäin torjumaan Neuvostoliiton suurhyökkäystä 8. divisioonan komentajana. Jatkosodan aikana Antti Kääriäinen osallistui taisteluihin: Hiitola – Käkisalmi – Pasurinkangas akselilla, Lempaalan lohkolla, Maaselän kannaksella, Syvärin kaupungissa, Schemenskissä ja Aunus – Vieljärvi – Lemetti – Syskyjärvi akselilla. Sotien jälkeen hän komensi edelleen 8. divisioonaa, kunnes vielä vuonna 1944 hänet komennettiin Kymen sotilasläänin varakomentajaksi, missä virassa oli kunnes sai komennuksen vuonna 1945 Savo-Karjalan sotilasläänin komentajaksi, missä tehtävässä oli aina vakinaisesta palvelusta eroamiseensa asti, joka tapahtui vuonna 1952. Sotilasuransa jälkeen hän työskenteli vielä vakuutusalalla, ollen Vakuutusyhtiö Tarmon Kuopion konttorinhoitajana vuodet 1954–1959.


title: Antti Kääriäinen

text: Hän toimi ensimmäisen paikallisen rajantarkastuskomission suomalaisen valtuuskunnan jäsenenä vuosina 1923–1924 ja puheenjohtajana vuosina 1924–1926, Jääkäriprikaatin kunniatuomioistuimen puheenjohtajana hän toimi vuonna 1931, Mikkelin hiihtäjien johtokunnan jäsenenä vuosina 1934–1940, Vapaussodan invalidien liiton johtokunnan jäsenenä hän on toiminut vuodesta 1936, Mikkelin säästöpankin isännistön jäsenenä hän on toiminut vuosina 1936–1940 ja Mikkelin läänin metsästys- ja ampumaseuran puheenjohtajana vuosina 1937–1940. Mikkelin Läänin Metsästys- ja ampumaseuran puheenjohtajana hän on toiminut vuosina 1937–1940 sekä Mikkelin Lyseon vanhempana neuvoston jäsenenä vuosina 1937–1930. Sotainvalidien veljesliiton Pohjois-Savon piirin puheenjohtajana hän toimi vuodet 1954–1965, jonka jälkeen hän toimi veljesliitossa kunniapuheenjohtajana. Runninlähde Oy:n johtokunnan jäsenenä hän toimi vuosina 1938–1949, Kuopion kaupunginvaltuuston jäsenenä hän toimi vuosina 1948–1950. Hänet on haudattu Kuopioon.


title: Itsereflektio

text: Itsereflektioksi kutsutaan oppimisen psykologiassa mietiskelyä, harkintaa, heijastusta, jonka avulla oppija heijastaa oppimansa käsityksen näkyviin, jotta sitä voi paremmin tarkastella ja tarvittaessa muuttaa sitä. Reflektiossa oppija tarkastelee ja käsittelee uusia kokemuksiaan voidakseen muodostaa uutta tietoa tai uusia näkökulmia aikaisempiin tietoihinsa.


title: Itsereflektio

text: Reflektiivinen oppija on vuorovaikutuksessa sekä ympäristönsä että itsensä kanssa. Hän arvioi oppimistehtävän vaikeutta ja sen vaatimuksia suhteessa itseensä. Reflektio pitääkin sisällään myös affektiivisia, tunteisiin ja arvoihin liittyviä osia.


title: Lee Camp

text: Lee Camp (s. 22. elokuuta 1984) on brittiläinen jalkapalloilija.


title: Lee Camp

text: Camp pelasi vuosina 2002–2007 Derby Countyssa; nykyinen seura on Norwich City. Lisäksi hän on ollut lainassa Burton Albionissa, Norwich Cityssä, Queens Park Rangersissa sekä Nottingham Forestissa, joista kahteen viimeisimpään hän siirtyi pysyvästi laina-aikojen jälkeen.


title: Lee Camp

text: Camp pelasi aikoinaan Englannin alle 21-vuotiaiden maajoukkueessa, mutta edustaa nykyisin Pohjois-Irlantia.


title: Washington National Cathedral

text: Washington National Cathedral (virallisesti "Cathedral Church of Saint Peter and Saint Paul in the City and Diocese of Washington") on katedraali Yhdysvaltain pääkaupungissa Washingtonissa. Se on maailman kuudenneksi ja Yhdysvaltain toiseksi suurin kirkkorakennus. Kirkko kuuluu Yhdysvaltain episkopaaliselle kirkolle.


title: Washington National Cathedral

text: Arkkitehti George Frederick Bodleyn suunnitteleman katedraalin rakennustyöt käynnistettiin vuonna 1907 peruskiven muurauksella presidentti Theodore Rooseveltin läsnä ollessa. Rakennustyöt kestivät noin kahdeksankymmentäkolme vuotta: ne saatiin lopullisesti päätökseen vuonna 1990. Tuolloista tilaisuutta kunnioitti läsnäolollaan presidentti George H. W. Bush. Katedraalia rahoittaa ja ylläpitää Protestant Episcopal Cathedral Foundation.


title: Washington National Cathedral

text: Katedraali lisättiin Yhdysvaltain historiallisten kohteiden kansallisrekisteriin 1974. Katedraalissa vierailee vuosittain noin 700 000 kävijää.


title: Washington National Cathedral

text: Washington National Cathedral esiintyy erittäin vähän fiktiossa; tunnetuin lienee Clive Cusslerin kirjassa "Hurrikaanin silmässä" jonka loppusivuilla vietetään päähenkilö Dirk Pittin ja hänen elinikäisen naisystävänsä Loren Smithin häitä juuri tässä kirkossa.


title: John Smith (painija)

text: John Smith (s. 9. elokuuta 1966) on yhdysvaltalainen entinen vapaapainija, kaksinkertainen olympiavoittaja ja nelinkertainen maailmanmestari.


title: John Smith (painija)

text: Smith aloitti painiuransa vuonna 1971. Vuonna 1983 hän saavutti juniorien MM-hopeaa 60 kilogramman sarjassa. Vuonna 1984 hän voitti 57-kiloisten sarjan omassa ikäluokassaan maailmancupissa, ja sijoittui seuraana vuonna ikäluokassaan 62-kiloisten sarjassa MM-pronssille.


title: John Smith (painija)

text: Vuonna 1986 Smith voitti kultamitalin Hyvän tahdon kisoista. Seuraavana vuonna hän voitti kultamitalin Pan-Amerikan kisoissa kuten myös syksyllä Clermont-Ferrandin MM-kisoissa, missä hän kukisti loppuottelussa neuvostoliittolaisen Hazar Isajevin. Vuonna 1988 Smith voitti kultamitalin Soulin olympiakisoissa, missä hän päihitti loppuottelussa niin ikään neuvostoliittolaisen Stefan Sarkisjanin. Vuonna 1989 Smith sijoittui maailmancupissa sarjassaan toiseksi. Syksyllä hän voitti kultamitalin Maritgnyn MM-kisoissa. Loppuottelussa vastassa oli Kanadan Gary Bohay. Smith voitti maailmanmestaruuden myös seuraavana vuonna Tokion MM-kisoissa, missä hän kukisti finaalissa Bulgarian Rosel Vasilevin. Samana vuonna hän voitti sarjansa myös Hyvän tahdon kisoissa.


title: John Smith (painija)

text: Vuonna 1991 Smith voitti Havannassa pidetyistä Pan-Amerikan kisoista kultamitalin. Samaten hän voitti sarjansa maailmancupissa ja syksyllä Varnan MM-kisoissa voitti uransa neljännen maailmanmestaruuden päihitettyään loppuottelussa Italian Giovanni Schillacin. Smith päätti uransa 1992 Barcelonan olympialaisiin ja kultamitaliin, jonka hän saavutti voitettuaan loppuottelusa Iranin Askari Mohammedianin.


title: John Smith (painija)

text: Kaikkiaan Smith saavutti kansainvälisellä tasolla sata voittoa ja kärsi vain viisi tappiota. Nykyisin hän toimii Oklahoman osavaltion yliopiston painijoukkueen, jonka riveissä itsekin aikoinaan paini, päävalmentajana. Kansallisella tasolla Smith saavutti aikanaa Yhdysvaltain amatööriurheiluliiton mestaruudet vuosina 1987 ja 1988.


title: Angelo Balanta

text: Angelo Balanta (s. 1. heinäkuuta 1990 Bogotá) on kolumbialainen jalkapalloilija. Hän aloitti ammattilaisuransa kaudella 2007–2008; sopimus Queens Park Rangersin kanssa on alustavasti voimassa vuoteen 2010.


title: Angelo Balanta

text: Balantan pelipaidan numero on 36.


title: Donald in Cold Shadow

text: Donald in Cold Shadow, tunnetaan myös nimillä Donald in Maui Mallard ja Maui Mallard in Cold Shadow, on vuonna 1995 ilmestynyt Eurocomin kehittämä ja Disney Interactiven julkaisema videopeli. Se julkaistiin Microsoft Windowsille, Game Boylle, Super NESille ja Mega Drive/Genesis-konsolille. Pelissä seikkailee Aku Ankan näköinen ja tapainen Maui Mallard, joka on etsivä, mutta voi noitatohtorin ansiosta muuttua ninjaksi, Cold Shadow’ksi.


title: Donald in Cold Shadow

text: Pelissä käydään läpi kahdeksan tasoa, tarkoituksena pelastaa mutasorsien idoli nimeltään Shabuhm. He kutsuvat paikalle loppuunpalaneen, räikeäpukuisen ankan, jonka on tarkoitus pelastaa Shabuhm noitatohtorilta.


title: Medicinmannen

text: Medicinmannen on vuonna 2005 tehty ruotsalainen televisiosarja, jonka on luonut Jens Dahl. Se esitettiin ensimmäisen kerran 25. syyskuuta 2005 TV4:llä Ruotsissa. Sarja on genreltään jännitysdraama, ja sen ovat ohjanneet Daniel Lind Lagerlöf ja Kjell Sundvall.


title: Medicinmannen

text: Sarjan ensiesityksen näki Ruotsissa lähes kaksi miljoonaa katsojaa.


title: Medicinmannen

text: Martin Holst on lääkeyhtiö Holst Medicalsin toimitusjohtaja. Juuri ennen kuin yhtiön uusi masennuslääke, Zylomin, on tulossa lanseeratuksi, yhtiön varastoon murtaudutaan ja sieltä varastetaan pallumite-nimistä ainetta, jota tarvitaan Zylominin valmistukseen. Pian sen jälkeen Martinin poika Jonas kidnapataan. Martin yrittää saada poikansa takaisin ja selvittää, ketkä ovat murron takana.


title: Henri Lansbury

text: Henri George Lansbury (s. 12. lokakuuta 1990) on brittiläinen jalkapalloilija. Hän oli Arsenalissa nuorisopelaajana jo vuodesta 1999; ammattilaissopimus tuli vuonna 2007.Lansburyn pelipaidan numero Arsenal FC:n nykyisessä joukkueessa on 42. Henri Lansbury on saanut jonkin verran peliaikaa Arsenalin kokoonpanossa, muttei ole Arsenalin avauksen pelaaja.


title: Lee Cattermole

text: Lee Cattermole (s. 21. maaliskuuta 1988) on brittiläinen jalkapalloilija. Hän aloitti ammattilaisuransa Middlesbrough FC:ssä kaudella 2005–2006. Hän edustaa nykyisin Sunderlandia.


title: Lee Cattermole

text: Cattermole on pelipaikaltaan keskikenttäpelaaja. Hänen pelipaitansa numero on 6. Hän on myös edustanut Englantia alle 21-vuotiaiden jalkapallomaajoukkueessa. Cattermolen pituus on 178 senttimetriä ja paino 76 kiloa.


title: Lee Cattermole

text: Cattermolen serkku on muusikko Paul Cattermole.


title: Taavi-tontun maailma

text: Taavi-tontun maailma (myös "Taavi-tontun huikeat seikkailut", ) on Harvey Weinsteinin ohjaama, "Tontut"-animaatiosarjan jaksoista koostettu elokuva, joka julkaistiin kotivideotallenteille vuonna 1987. Elokuva on koostettu sarjan jaksoista 1, 6, 8, 9, 11, 14 ja 25.


title: Taavi-tontun maailma

text: Elokuva ja sarja perustuvat Wil Huygenin kirjoittamiin kirjoihin "Suuri tonttukirja" ja "Tonttujen kutsu".


title: Taavi-tontun maailma

text:
Vanha kirjailija on kirjoittanut useita tarinoita tontuista. Kaikki eivät kuitenkaan usko tonttuihin, eikä kirjailijakaan tiedä että he todella ovat olemassa. Yhtenä iltana hänen ikkunalleen ilmaantuukin oikea tonttu. Tonttu esittelee itsensä Taaviksi. Hän on hiukan harmistunut kun saa kuulla, että tontuista on kirjoitettu kirjoja, mutta ilman tonttujen näkökulmaa. Kirjailija lupaa hyvittää erheensä kuulemalla tarinoita tonttujen maailmasta.
Ohjaus: Anne Nádasi ja Juha Westerlund
Tunnuslaulu: Anja ja Timo Tyrväinen


title: M/S Iberus

text: M/S Iberus () oli vuonna 1978 rakennettu 129,15-metrinen kaapelialus. Alun perin alus oli rahtilaiva. Laivan rakensi Rauma-Repolan Rauman telakalla. Alus romutettiin 2000-luvun alussa Kiinassa.


title: M/S Iberus

text: Iberuksen sisaraluksia ovat yhä liikenteessä olevat M/S Notos, M/S Puerto Eden, M/S Dorrat Jeddah, M/S Kaduna sekä jo romutettu M/S Caribe.


title: M/S Iberus

text: 28. lokakuuta 1977 alus laskettiin vesille ja 2. helmikuuta 1978 se luovutettiin Fanco N.V:n omistukseen, joka rekisteröi aluksen Curaçaon lipun alle "Buraidah" -nimisenä. Kotisatamaksi tuli Willemstad. Luovutuksen jälkeen alus aikarahdattiin eli vuokrattiin YIT RoRo Linen liikenteeseen reitille Helsinki/Turku–Malmö–Bremerhaven–Amsterdam–Jedda–Al Hudaydah. 21. elokuuta 1979 suomalainen Bore Line -varustamo osti Buraidahin ja rekisteröi sen Suomen lipun alle. Kotisatamaksi tuli Turku. 4. syyskuuta alus sai nimen "Bore Sea", jonka jälkeen se aloitti liikennöinnin reitillä Helsinki–Kotka–Göteborg–Helsingborg–Helsinki. Toukokuussa 1981 alus aikarahdattiin Broströms Rederi AB:lle, joka teki aluksella kaksi matkaa Välimerelle. Heinäkuussa 1981 Bore Sea aikarahdattiin Mercandia Shippingin liikenteeseen. Elokuussa alus aikarahdattiin jälleen Broströms Rederi AB:n liikenteeseen. Toukokuussa 1982 rahtaus päättyi.


title: M/S Iberus

text: 22. toukokuuta 1985 Compagnie de Navigation Transoceeanique Suisse S.A. osti aluksen ja rekisteröi sen Sveitsin lipun alle. Kotisatamaksi tuli Basel. 31. toukokuuta alus luovutettiin uudelle omistajalle ja samalla se sai nimen "Villars". 7. kesäkuuta–7. lokakuuta 1995 väliseksi ajaksi alus aikarahdattiin TT-Linen Travemünden ja Trelleborgin väliseen liikenteeseen. Lokakuusta 1995 helmikuuhun 1996 Villars oli aikarahdattuna North Sea Ferriesin Middlesbroughin ja Rotterdamin väliseen liikenteeseen. Vuonna 1998 alus aikarahdattiin DFDS Tor Linen liikenteeseen. Myöhemmin samana vuonna Telecomunicaciones Marinas S.A. osti aluksen ja rekisteröi sen Espanjan lipun alle nimellä "Iberus". Kotisatamaksi tuli Kanariansaarilla sijaitseva Santa Cruz de Tenerife. Omistajanvaihdoksen jälkeen Iberus muutettiin kaapelialukseksi. 2000-luvun alussa alus romutettiin Kiinassa.


title: Emanuel Pogatetz

text: Emanuel Pogatetz (s. 16. tammikuuta 1983) on itävaltalainen jalkapalloilija. Hän voitti Itävallan cupin vuonna 2001 FC Kärntenin ja vuonna 2004 Grazer AK:n kanssa.


title: Emanuel Pogatetz

text: Pogatetz on lisäksi aiemmin pelannut muun muassa Bayer 04 Leverkusenissa ja Spartak Moskovassa. Hän kuuluu tätä nykyä Middlesbrough FC -seuraan, jossa hänellä on pelipaitansa numerona 6.


title: Krotopas

text: Krotopas oli kreikkalaisessa mytologiassa Agenorin poika, josta tuli Argoksen kuningas setänsä Iasoksen jälkeen. Hän oli Sthenelaan ja Psamathen isä.


title: Krotopas

text: Psamathe tuli raskaaksi Apollonille ja synnytti pojan, mutta pelätessään isäänsä hän hylkäsi lapsen. Krotopaan lammaskoirat löysivät lapsen ja raatelivat hänet kuoliaaksi. Apollon lähetti tämän vuoksi Argokseen koston hengettären, joka riisti lapset heidän äideiltään. Koroibos, megaralainen sankari, saapui paikalle ja löi tämän.


title: Krotopas

text: Kuoltuaan Krotopas haudattiin Argokseen, ja häntä seurasi valtaistuimelle hänen poikansa Sthenelas.


title: Mignon

text: Mignon on Fazerin vuodesta 1896 valmistama pääsiäismuna. Se on Fazerin toiseksi vanhin edelleen myynnissä oleva tuote Pihlaja-marmeladimakeisen (1895) jälkeen. Munan mantelipähkinänougatmassa on valettu aitoon kananmunankuoreen.


title: Mignon

text: Lähes alkuperäisellä reseptillä valmistettavia Mignoneita valmistuu vuosittain noin 1,5 miljoonaa kappaletta. Ne valmistetaan käsityönä Fazerin Vantaan tehtaalla. Prosessi alkaa kuitenkin kanaloissa, jossa valikoidaan sopivan kokoiset ja -laatuiset munat. Sieltä ne lähetetään kananmunapakkaamoon, jossa kananmunankuoria tyhjennetään Mignoneja varten. Kananmunat rei’itetään, puhalletaan tyhjiksi, pestään, desinfioidaan ja kuivataan. Tehtaalla niitä valmistetaan marraskuusta alkaen 3–4 kuukauden ajan. Munankuoret täytetään mantelipähkinänougatsuklaamassalla hanasta, ja ne viedään kovettumaan jäähdytystunneliin. Munan täyttöaukko suljetaan sokeritulpalla, joka on tehty puuterisokerista, riisivalkuaisesta ja vedestä. Munien pakkaus tehdään myös käsin. Mignon-munat ovat maidottomia, ja ne painavat 52 grammaa.


title: Mignon

text: Karl Fazer toi Mignon-munan idean työmatkaltaan Saksasta. Vuodesta 1896 valmistettu makeinen on siitä asti kuulunut suomalaiseen pääsiäisperinteeseen. Aikoinaan tätä pääsiäisherkkua valmistettiin muun muassa Venäjän tsaariperheelle.


title: Mignon

text: Vuonna 2009 Mignon-massasta alettiin valmistaa myös Mignon-konvehteja. Munanmuotoinen konvehtirasia painaa 150 grammaa.


title: Mignon

text: Sokeri, kaakaovoi, manteli 15 %, hasselpähkinä 15 %, kaakaomassa ja vanilliiniaromi. Mignon-munan ainoa eläinperäinen raaka-aine on kananmunankuori.


title: Mignon

text: Mignon-munassa ja -konvehdeissa käytetään ecuadorilaista Arriba-kaakaomassaa, jota pidetään yhtenä maailman hienoimmista kaakaolaaduista.


title: Ross Turnbull

text: Ross Turnbull (s. 4. tammikuuta 1985) on brittiläinen jalkapalloilija, pelipaikaltaan maalivahti. Hän pelaa Chelsea FC:ssa ja on ollut lainassa muiden muassa Crewe Alexandra FC:lla.


title: Ross Turnbull

text: Turnbull kilpaili Englannin alle 20-vuotiaiden maajoukkueessa vuoden 2003 nuorten jalkapallon maailmanmestaruuskilpailuissa.


title: Luettelo Caymansaarten lentoasemista

text: Tämä on luettelo Caymansaarilla sijaitsevista lentokentistä jaoteltuna sijainnin mukaan.


title: A'ala Hubail

text: A'ala Hubail (علاء حبيل s. 25. kesäkuuta 1982) on bahrainilainen jalkapalloilija, joka on pelipaikaltaan hyökkääjä. Hubail edustaa qatarilaista Umm Salalia. Sitä ennen hän pelasi Kuwaitissa Al-Kuwaitissa. Hubail siirtyi ensin lainasopimuksella ja sitten kokonaan Umm Salaliin.


title: A'ala Hubail

text: Hubail oli vuoden 2004 Aasian cupin paras maalintekijä viidellä maalillaan yhdessä iranilaisen Ali Karimin kanssa. Hubail on myös kaikkien aikojen paras maalintekijä Bahrainin maajoukkueessa 30 maalillaan. Hubail on ehdolla vuoden 2008 parhaaksi aasialaispelaajaksi.


title: Santos Amador

text: Santos Amador (s. 6. huhtikuuta 1982) on bolivialainen jalkapalloilija. Hän pelaa puolustajana bolivialaisessa Club Universitariossa. Hän on pelannut aikaisemmin Club San Joséssa ja Club Bamin Real Potosíssa, molemmat Boliviassa. Hän voitti vuonna 2007 joukkueensa kanssa Bolivian mestaruuden. Hänen pelinumeronsa on 5.


title: BBC Four

text: BBC Four on BBC:n omistama ilmainen televisiokanava. Kanava on nähtävissä Isossa-Britanniassa digitaalisen televisioverkon alueella. BBC Four aloitti lähetyksensä BBC Knowledge -kanavan tilalla 2. maaliskuuta 2002.


title: BBC Four

text: BBC Fourin vuosittainen budjetti on noin 63 miljoonaa puntaa (2013-14), mikä on noin 4,4 prosenttia BBC:n pääkanavan BBC Onen vuosibudjetista. Kanavan katsojaosuus oli maaliskuussa 2017 noin 0,91 %.


title: BBC Four

text: BBC Four muistetaan siitä, kun se otti ensimmäisenä ohjelmistoonsa koomikko Larry Davidin "Seinfeldin" seuraajasarjan "Jäitä hattuun", Armando Iannuccin poliittisen satiirin "The Thick of Itin" ja "Flight of the Conchordsin".


title: BBC Four

text: Kanavan ohjelmisto koostuu sekoituksesta taidetta, tiededokumentteja, klassikkodraamaa ja ei-englanninkielisistä tuotannoista.


title: BBC Four

text: Arkipäivisin klo 19.00 BBC Fourilla esitetään puoli tuntia kestävä kansainvälinen uutisohjelma, "World News Today", jota lähetetään myös BBC Worldillä.


title: BBC Four

text: Draama on antanut kanavalle sen suosituimmat sarjat. Sarjat kuten "Alan Clark Diaries" (2003) ja "" (2006) ovat olleet BBC Fourin korkeimpia katsojalukuja saaneita sarjoja, kummatkin keräsivät lähes joka jaksolle katsojia noin 800 000. 18. maaliskuuta 2008 kanavan esittämää "The Curse of Steptoeta" katsoi enimmillään noin 1,41 miljoonaa ihmistä, mikä on BBC Fourin katsojaennätys.


title: Isopurjepleko

text:
Isopurjepleko kasvaa yli 35 cm pitkäksi, mutta voi kasvaa myös hyvissä olosuhteissa yli 50 cm pitkäksi.
Kuvio on omintakeinen ja muodostuu kellervän värin reunustamista tummista soikeista tai munuaisenmuotoisista läikistä. Nimensä kala on saanut suuresta, purjemaisesta selkäevästään.


title: Isopurjepleko

text: Isopurjeplekoja tavataan luonnossa Amazonin keski- ja yläjuoksulla sekä Orinoco-joella.


title: Isopurjepleko

text:
Kala munii noin 120 mätimunaa, joita koiras vartioi. Poikaset kuoriutuvat neljässä päivässä.
Isopurje ei kuitenkaan lisäänny akvaariossa.


title: Isopurjepleko

text: Isopurjepleko on kasvinsyöjä, mutta se syö toisinaan kuolleita eläimiä. Se raapii levää kaikilta pinnoilta, mutta vanhetessa laiskistuu, joten ainoaksi levän poistajaksi sitä ei suositella. Tämä pleko sotkee enemmän kuin putsaa, eli harkitse aina, ennen kuin ostat isopurjeplekon. Isopurjepleko tarvitsee akvaariossa kuivaruokaa ja tuoreruokaa (esim. kesäkurpitsaa)


title: Isopurjepleko

text: Isopurjepleko vaatii vähintään 450-litraisen altaan, sillä se kasvaa isoksi.


title: Júbilo Iwata

text: Júbilo Iwata () on japanilainen jalkapalloseura. Se pelaa J. Leaguen ykkösdivisioonassa (J1). Sen kotipaikka on Iwatan kaupungin Yamaha-stadion Shizuokan prefektuurissa.


title: Júbilo Iwata

text: Vuonna 1970 perustettu Júbilo Iwata on kuulunut J. Leagueen vuodesta 1992. Siihen on kuulunut useita kansainvälisiä jalkapallon huippunimiä, kuten brasilialainen Dunga, joka pelasi seurassa 1990-luvulla.


title: Júbilo Iwata

text: Júbilo Iwata voitti AFC:n seurajoukkueiden mestaruuden 1999.


title: Painin maailmanmestaruuskilpailut 1961

text: Vuoden 1961 painin maailmanmestaruuskilpailut järjestettiin kesäkuussa Jokohamassa, Japanissa. Kisoissa painittiin sekä kreikkalais-roomalaisessa painissa että vapaapainissa kahdeksassa painoluokassa.


title: Badger Badger Badger

text: Badger Badger Badger tai Badgers on flash-animaatio, jonka on luonut Weebl and Bob -sivuston luoja Jonti Picking. Animaatio julkaistiin syyskuussa 2003.


title: Badger Badger Badger

text: Animaatiossa esiintyy mäyriä voimistelemassa, punakärpässieni puun edessä ja käärme autiomaassa. ”Badger” on englantia ja tarkoittaa mäyrää, mutta myös sanoja ”vaivata”, ”häiritä” ja ”kiusata”. Animaatio jatkuu loputtomiin.


title: Badger Badger Badger

text: Badgers-animaatiosta on tehty monenlaisia versioita. Vuonna 2003 tehdyssä halloween-versiossa, joka tunnetaan nimellä ”Badgers 2”, oli ensimmäinen seuraaja. Siinä on zombimäyriä mustalla pohjalla ja raapiva ääni liitettynä musiikkiin kuuluu taustalla. Myöhemmin tehtiin jouluversio, jossa lumessa olevat mäyrät ovat pukeutuneet joulupukeiksi. ”Badger”-toiston sijaan musiikissa hoetaan ”Santa Santa Santa”, ja ”mushroom”-hokeman tilalla ”presents presents” samalla, kun lahjapaketti näytetään. Sen jälkeen näytetään Jeesus-lasta kehdossa käärmeen sijaan ja taustalla sanotaan: ”Hallelujah! Christ, it’s a Christ, ooh, it’s a Christ!”